ועדת הבריאות, כנסת 25, פרוטוקול מספר 141, 2024-01-08 00:00

יונתן מישרקי: שלום לכולם, אני מתכבד לפתוח את ישיבת ועדת הבריאות שתעסוק בנושא: דיווח שר הבריאות על פעילות משרדו לפי סעיף 123(ז)(1) לתקנון הכנסת והיערכות משרד הבריאות לקראת תקציב 2024

יונתן מישרקי:  כפי שאני נוהג תמיד, גם את הישיבה הזאת אני פותח בהזכרת שמות הנופלים האחרונים ששמענו עליהם: החייל רועי יוחאי יוסף מרדכי בן 31 מתל אביב ולוחמת מג"ב שי גרמאי בת 19 מכרמיאל, יהי זכרם ברוך

יונתן מישרקי:  אני מבקש לשלוח בשמי, בשם חברי הוועדה ובשם כבוד השר תנחומים למשפחות הנופלים, לאחל רפואה שלמה ומהירה לפצועים, ואנחנו מתפללים כולנו להשבתם של כל החטופים במהרה

יונתן מישרקי:       אני מקבל אותך, כבוד השר, בברכה בוועדה הזאת יחד עם צוות המשרד ומנכ"ל המשרד, משה בר סימן טוב

יונתן מישרקי:  את ישיבת הוועדה אני אתחיל, היות ויש כאן נציגים של משפחות החטופים, בשמיעת הדברים שלהם לפני סקירת השר

יונתן מישרקי:  ניצה, בבקשה

ניצה שוהם: אני אימא של טל וסבתא של נווה ויהל

ניצה שוהם:  אנחנו המשפחה, לצערי, עם הכי הרבה חטופים והכי הרבה נרצחים

ניצה שוהם:  כרגע המצב הוא שהילדים והנשים חזרו והבן שלי עדיין חטוף

ניצה שוהם:  ילדים שחזרו אחרי 50 יום בשבי כשאבא שלהם איננו לא יכולים להחלים

ניצה שוהם:  הילדים חווים רגרסיה, ואני לא אפרט במה זה מתבטא, ואי אפשר לשקם את המשפחה

ניצה שוהם:  טל, הבן שלי, הוא אבא מאוד מעורב

ניצה שוהם:  עדי וטל הם 20 שנה ביחד

ניצה שוהם:  אני לא נושמת במהלך היום, ואני מדברת בשם כל משפחות החטופים

ניצה שוהם:  מי היה מאמין שנגיע ל-94 יום שהחטופים לא איתנו

ניצה שוהם:  דיברת על ההרוגים

ניצה שוהם:  האחיין שלי, סרן ליעד לביא, נהרג ב"צוק איתן", כך שאני חובשת את שני הכובעים, אני יודעת מה זה להיות משפחה שכולה

ניצה שוהם:  גם לי דפקו בדלת כאחת שגידלה את ליעד

ניצה שוהם:  אני מבקשת מכל מי שכאן לעצור את הנשימה דקה ביום ולחשוב עלינו

ניצה שוהם:  אין לנו שום מידע על טל חוץ מהסיפור שלו ביום שהוא נחטף

ניצה שוהם:  מי שהיה איתו הצליח לברוח, אבל טל היה כפות בבגאז', הוא לא היה מסוגל לברוח

ניצה שוהם:  אני רוצה לבקש מכם שכל רגע ביום תזכרו שיש שם חטופים

ניצה שוהם:  תעזרו לנו להביא אותם הביתה, ואנחנו צריכים אותם בריאים, לא בארונות

ניצה שוהם:  הנכדים שלי וכלתי לא יצליחו לשקם את החיים שלהם בלי טל

ניצה שוהם:  אני קיבלתי את ליעד בארון, כך שאני כבר שילמתי

ניצה שוהם:  די, מספיק

ניצה שוהם:  אני לא חושבת שעשינו משהו רע בזה שבחרנו לגור בעוטף עזה

ניצה שוהם:  בחרנו להיות שם, בחרנו להיות המגן של המדינה

ניצה שוהם:  אותם מחבלים שהגיעו לבארי תכננו להגיע לתל אביב, לירושלים

ניצה שוהם:  בבקשה תזכרו אותנו

ניצה שוהם:  לטל יש ילדה בת 3 שהייתה 50 יום בשבי

ניצה שוהם:  ב-29 לחודש היא אמורה לחגוג יום הולדת 4

ניצה שוהם:  טל אמור ב-30 לינואר לחגוג יום הולדת

ניצה שוהם:  אסור להזכיר את המושג הזה בבית, כי נווה נכנס להיסטריה, הוא אומר, "איך נחגוג בלי טל, הוא אבא שלי"

ניצה שוהם:  אני מבקשת מכם כל דקה ביום לזכור ולעשות כל מה שאתם יכולים להחזיר אותם הביתה

ניצה שוהם:  תודה

יונתן מישרקי: תודה רבה

יונתן מישרקי:  אסתר, בבקשה

אסתר בוכשטב: אני אסתר, אימא של יגב

אסתר בוכשטב:  יגב נחטף מהבית שלו בנירים

אסתר בוכשטב:  אנחנו חברי קיבוץ נירים

אסתר בוכשטב:  יגב הוא דור שלישי בנירים

אסתר בוכשטב:  נירים היה הבית הבטוח והברור שלנו למרות כל שגרת הקאסמים שנורו כשגידלנו את הילדים שלנו

אסתר בוכשטב:  את המקום הבטוח הזה איבדנו

אסתר בוכשטב:  אני לא רוצה לדבר על היום הזה, אני לא רוצה לדבר על הטראומה, על מה זה להרגיש להיות בתוך ממ"ד כשאני יודעת שקרה משהו לבן שלי ואני לא יכולה לעזור לו ולאשתו

אסתר בוכשטב:  אני מגיעה לפה כל שבוע, אני מכירה את הפנים של רובכם, וגם חלקכם מכירים אותי ואת החברים שלי ממשפחות החטופים

אסתר בוכשטב:  כשאני אומרת "משפחות החטופים", אני מתכוונת לזה שאנחנו משפחה אחת

אסתר בוכשטב:  אני מרגישה שאני כבר לא יודעת מה עוד להגיד

אסתר בוכשטב:  כשמבקשים ממני לספר על יגב, אני מספרת שהוא מוזיקאי, שהוא אוהב כלבים

אסתר בוכשטב:  אני לא בטוחה מה הוא עכשיו, אני כבר לא יודעת מה הוא עכשיו, אני לא יודעת מה מצבו, אני לא יודעת מה הנפש שלו, שהיא נפש רגישה, חווה, איך הוא מתמודד, מה המצב הבריאותי שלו, על מה הוא חושב, מה הדעות שלו

אסתר בוכשטב:  אני לא רוצה לבוא מהמקום הרגשי ולהגיד שאני אימא של יגב ושתתחשבו בנו

אסתר בוכשטב:  אני חושבת שלמדינת ישראל צריכה להיות עמדה מאוד מוסרית ואנושית כלפי סיפור החטופים, היא צריכה להציג עמדה מאוד ברורה להחזרתם

אסתר בוכשטב:  ניצה ביקשה שתחשבו עליהם דקה ביום

אסתר בוכשטב:  אני לא רוצה שתחשבו עליהם, אני רוצה שתעשו, כי המחשבות כבר לא עוזרות לנו

אסתר בוכשטב:  יש לנו הרגשה ששוכחים אותנו

אסתר בוכשטב:  אני באה לכנסת, אני באה לכיכר כל יום, אני באה למטה המשפחות  - לא קורה כלום

אסתר בוכשטב:  הבן שלי מציין החודש יום הולדת 35

אסתר בוכשטב:  הוא נחטף בן 34, היום הוא לקראת 35

אסתר בוכשטב:  אני אדם מנומס באופן כללי, אבל אני דורשת לעשות מעשה כי אי אפשר להמשיך את זה, אי אפשר להיות בשגרה הזאת

אסתר בוכשטב:  התפנינו מהבית שלנו בקיבוץ נירים זאת הפעם ראשונה

אסתר בוכשטב:  זה אירוע ביטחוני ראשון שיצאנו מהבית שלנו

אסתר בוכשטב:  בכל האירועים, כולל ב"צוק איתן" וב"עופרת יצוקה", היינו בבית

אסתר בוכשטב:  נשארנו בבית, כי האמנו שזה המקום הבטוח למרות המצב

אסתר בוכשטב:  היום אנחנו לא שם, התפנינו

אסתר בוכשטב:  אנחנו גרים היום בבית זמני, בבית שלא מתאים למשפחה בגילנו, אבל אין לי בעיה עם זה

אסתר בוכשטב:  מה שחשוב היום זה שהמדינה תדאג שהחטופים יחזרו

אסתר בוכשטב:  צריך להבין, כל חטוף וחטופה שחזרו מספרים על גיהינום שם

אסתר בוכשטב:  כל חבר כנסת חייב לדבר עם החטופים שחזרו, לשמוע אותם, כי מה שנשמע בתקשורת זה פחות נורא ממה ששומעים בשיחה של אחד על אחד

אסתר בוכשטב:  אני לא רוצה להציג את הסיפורים, אבל הסיפורים הם קשים

אסתר בוכשטב:  את הילדים אי אפשר לשמוע ישירות, צריך לשמוע את האימהות שחזרו איתם

אסתר בוכשטב:  אנחנו לא יודעים מה קורה מאז, אנחנו לא יודעים מה קורה לאנשים שהבינו שהתחיל מתווה אבל נעצר

אסתר בוכשטב:  בת הזוג של הבן שלי יצאה באחת הפעימות ואמרה לי שהיה ברור שהיא יוצאת ואחריה יגב

אסתר בוכשטב:  מאז הכל נעצר

אסתר בוכשטב:  צריך להבין מה קורה לאנשים בשבי שלא יודעים שום דבר, שלא יודעים מה קורה, והמצב שם קשה

אסתר בוכשטב:  תודה

נעה רחמים: אני בת דודה של מתן אנגרסט שנחטף כשהוא בן 20

נעה רחמים:  הוא ציין את יום הולדתו ה-21 בשבי

נעה רחמים:  מתן נחטף מניר עוז

נעה רחמים:  למתן יש אבא, יש אח קטן בן שמונה שרק מחכה לו בבית

נעה רחמים:  השבוע חלמתי שאני רואה את מתן

ניצה שוהם: אני אמנם מדברת על טל, אבל אני מתייחס לעוד 135 חטופים שצריכים לחזור הביתה

ניצה שוהם:  לא רק טל, לא רק יגב, כולם צריכים לחזור

יונתן מישרקי: 	תודה רבה על הדברים

יונתן מישרקי:  אנחנו ביום ה-94 מאז פרוץ המלחמה

יונתן מישרקי:  94 יום שהחטופים נמצאים שם

יונתן מישרקי:  כל יום הוא קשה בפני עצמו, בטח כשאנחנו מדברים על ימים מצטברים

יונתן מישרקי:  קשה מאוד לעשות את המעבר לדיון מקצועי אחרי שאנחנו שומעים אתכם, המשפחות, אבל בהקשר הזה אני בטוח שהשר יספר את המאמצים הגדולים שהוא עשה בנסיעותיו לחו"ל, בארץ, בפגישות הרבות שהוא קיים עם נשיאת הצלב האדום ועם אחרים

יונתן מישרקי:  כמובן שכולנו מחויבים להשבתם כמשימה ראשונה

יונתן מישרקי:      	מאז שנכנסתי לתפקידי הוועדה מקיימת דיונים שעוסקים וקשורים בנושא המלחמה

יונתן מישרקי:  דנו בציבור המפונים, במיטות שיקום, במיגון בתי חולים, באספקת ציוד רפואי, במכון לרפואה משפטית, בנושא של בריאות הנפש שלא יורד מסדר היום

יונתן מישרקי:  אני רוצה לברך אותך, אדוני השר, על ההחלטה שהעברת אתמול בממשלה על 31 מיליון שקלים לטובת המשך פעילות מרכזי החוסן, על ההודעה שלכם על כך שאתם מתכוונים להרחיב את הפעילות הזאת

יונתן מישרקי:  אני אעביר אליך, כבוד השר, את רשות הדיבור להצגת תכנית המשרד

הבריאות אוריאל בוסו: 	אדוני היושב ראש, חבר הכנסת משריקי, חברי ועדת הבריאות, משפחות יקרות, ללא ספק הפרוטוקול משתנה כשמתחילים דיון בצורה כזאת, ותודה לכם שאתם באים להציג ולהזכיר לנו

הבריאות אוריאל בוסו:  אני לא מאמין שיש מישהו במדינת ישראל שצריך להזכיר לו שבכל מקום, בכל פינה ובכל רגע  יקדיש הרבה יותר מדקה ביום לחשוב על המצב

הבריאות אוריאל בוסו:  הכנו דוח רפואי לאחר המנות הראשונות של השבים שהגיעו הביתה, כשאנחנו בהחלט משערים את מצבם של שאר אלה שנמצאים שם

הבריאות אוריאל בוסו:  מספר ימים אחרי כניסתי לתפקיד נסעתי כדי להיפגש עם נשיאת הצלב האדום ועם יושב ראש ארגון הבריאות העולמי בז'נבה, כדי לזעוק את זעקת כולם, כדי לקבל מענה ראשוני רפואי של תרופות

הבריאות אוריאל בוסו:  לאחר מכן, כשהגיעה נשיאת הצלב האדום לארץ, מנכ"ל המשרד ואנוכי נפגשנו איתה, זעקנו את זעקת כולם, בשביל שיהיה לנו את מינימום המידע לגבי טיפול, הנגשה

הבריאות אוריאל בוסו:  כשקיבלנו נזיפות כאלו ואחרות על מה שאנחנו עושים בעזה, הזכרנו שבתי חולים שם שימשו ומשמשים כמפקדות טרור

הבריאות אוריאל בוסו:  מה שהממשלה עושה כאחד מעוגני המלחמה, וזה מעבר להכנעת החמאס והפלת הטרור, זה החזרת כל בנינו וילדנו הביתה, החזרת הביטחון לתושבי מדינת ישראל ויישובי העוטף

הבריאות אוריאל בוסו:  לא נחסוך שום מאמץ בנושא הזה

הבריאות אוריאל בוסו:  נכון שעל פניו נראה שהתהליכים נעצרו ואנחנו יודעים מול מי אנחנו עומדים, אבל ממשלת ישראל לא חוסכת שום מאמץ בנושא הזה, היא פועלת

הבריאות אוריאל בוסו:  כמובן שאני אביא את זעקתכם בכל מקום שבו אני נמצא, ותודה רבה לכם שאמרתם את שלכם

הבריאות אוריאל בוסו:       	בפתח דבריי אני רוצה לאחל רפואה שלמה לכל הפצועים, להבטיח להם שנעשה את הכל שהם יקבלו את הטיפול הטוב ביותר

הבריאות אוריאל בוסו:  יחד עם כל בית ישראל נתפלל להחזרתם של כל האחים והאחיות שעדיין נמצאים בשבי החמאס והצלחתם של כל חיילי צה"ל שניצבים בחזית המלחמה בדרום ובצפון

הבריאות אוריאל בוסו:  אנחנו מציינים היום שלושה חודשים למתקפת הטרור של החמאס ולמלחמת חרבות ברזל

הבריאות אוריאל בוסו:  ה-7 לאוקטובר זה יום שאזרחי ישראל לא ישכחו לעולם, זה יום שמהול בסיפורים טרגיים קשים לעיכול, לצד סיפורי גבורה עצומים

הבריאות אוריאל בוסו:  מאז אותו בוקר שבת ב-7 לאוקטובר ועד רגע זה ממש התגלתה מערכת הבריאות של מדינת ישראל בגדלותה ובמלוא הדרה

הבריאות אוריאל בוסו:  זה התחיל כאשר כמויות בלתי נתפסות של נפגעים שלא ידענו כמותן החלו לזרום לבתי החולים השונים לקבלת טיפול דחוף

הבריאות אוריאל בוסו:  הצוותים הרפואיים התגייסו כולם למצב החירום והחלו בהצלת חיים

הבריאות אוריאל בוסו:  זה נמשך עם קליטה של עשרות חיילים שמגיעים יום יום למרכזים רפואיים בזירות הלחימה השונות

הבריאות אוריאל בוסו:  גם היום מגיעים יום יום עשרות פצועים - כמובן לפי עוצמת הלחימה שמשתנה

הבריאות אוריאל בוסו:  מזכירים את "הותר לפרסום" בבוקר כזה או אחר, אבל לא מדברים על אותם פצועים שמגיעים כל יום בדרגות פציעה שונות למערכת הבריאות

הבריאות אוריאל בוסו:  עד היום מערכת הבריאות טיפלה ביותר מ-13,000 נפגעים ויותר מ-2,500 חיילים וחיילות

הבריאות אוריאל בוסו:  מערכת הבריאות היא חלק בלתי נפרד ממערך המלחמה והלחימה

הבריאות אוריאל בוסו:  לא ניתן להתעלם מהחשיבות והמשמעות של מערכת בריאות חזקה לביטחון הלאומי שלנו, לכן ההשקעה והקצאת המשאבים חייבות להיות בהתאם

הבריאות אוריאל בוסו:  כפי שאמרתי בעבר, השלכות המלחמה מאלצות אותנו לשנות סדרי עדיפויות

הבריאות אוריאל בוסו:  משרד הבריאות מבצע בכל עת התאמות נדרשות כדי לעמוד במשימות של שנת 2024, תוך הסתכלות מפוקחת לעתיד

הבריאות אוריאל בוסו:  זה המקום להודות למנכ"ל, משה בר סימן טוב, על העבודה המצוינת שהוא עושה בשגרה ובחירום

הבריאות אוריאל בוסו:  מערכת הבריאות עומדת איתנה בזכות אנשים כמוך

הבריאות אוריאל בוסו:      	תחום בריאות הנפש הוא נושא שנדון כאן בהרחבה, ואני רוצה להודות לך, יושב ראש הוועדה יונתן מישרקי, שאתה וחברי הוועדה לא מרפים ולא מורידים לרגע את הנושא הזה מעל שולחנה של הכנסת ושל ועדת הבריאות

הבריאות אוריאל בוסו:  ביחד איתכם נמשיך הלאה לעמוד על החשיבות ועל המענים של הנושא שהיה נמצא עוד לפני כן בחסר

הבריאות אוריאל בוסו:  כזכור, בנינו תכנית לאומית לחיזוק המערך בעלות של כשני מיליארד שקלים

הבריאות אוריאל בוסו:  גודל האירוע מחייב אותנו להרחיב את המענים הציבוריים בטווח הזמן המיידי וגם שנים קדימה

הבריאות אוריאל בוסו:  אנחנו במשרד הבריאות עומדים על כך שהתכנית תיושם באופן מלא

הבריאות אוריאל בוסו:       	תחום משמעותי נוסף שדורש הקצאת משאבים וקשב הוא השיקום הפיזי

הבריאות אוריאל בוסו:  כבר היום רשומים במערכת הבריאות יותר מ-300 מאושפזים מעבר לנורמה

הבריאות אוריאל בוסו:  עד כה היו במחלקות השיקום 900 מיטות, כשהתכנית שלנו הייתה להוסיף 300 במהלך השנה

הבריאות אוריאל בוסו:  ההחלטות הראשונות שקיבלנו בתחילת המלחמה היו להגדיל את התוספת בעוד 300, כך שתהיינה 1,500 מיטות שיקום במערכת הבריאות

הבריאות אוריאל בוסו:  מדינת ישראל חייבת לוודא שכל מי שנמצא וזקוק לשיקום יקבל את הטיפול הטוב ביותר כדי שיוכל לחזור לשגרת החיים האופטימאלית

הבריאות אוריאל בוסו:  זו לא הכרת הטוב לאלה שמקריבים את חייהם וגופם, זו חובתנו כחברה ומעשה מוסרי ונכון

הבריאות אוריאל בוסו:  אנחנו צריכים לפעול למימוש ההסכמים הקואליציוניים במערכת הבריאות שהביא יושב ראש ש"ס, הרב אריה דרעי, עם הקמת הממשלה

הבריאות אוריאל בוסו:  סיימנו את שנת 2023 עם מספר הישגים היסטוריים חסרי תקדים, ואני אמנה חלק מהם: העברנו בממשלה את המתווה הרב שנתי להסדרת תקציבי קופות החולים שכולל תוספת של כארבעה מיליארד שקלים לתוך בסיס התקציב

הבריאות אוריאל בוסו:  מדובר בתוספת ריאלית של כשני מיליארד  ₪ לתקציב הקופות בהשוואה לשנה קודמת, כך שלקופות החולים יוקצה מראש התקציב הנדרש והן תוכלנה להתנהל תוך ודאות תקציבית ותפעולית ולהיערך בהתאם לאספקת שירותי בריאות איכותיים ונגישים למבוטחיהן

יונתן מישרקי:    זו תכנית שהרבה מאוד זמן הקופות חיכו לה, אז תודה לך, אדוני השר

מיכל מרים וולדיגר: האם נוכל לראות על מה מוצעים הכספים?     

הבריאות אוריאל בוסו: תיכף נדבר

הבריאות אוריאל בוסו:  כאן המקום להודות לקופות החולים כללית, מכבי, מאוחדת ולאומית שעמדו ועומדות לצד מערכת הבריאות, שלקחו חלק מרכזי בהתמודדות עם מצב החירום שפקד אותנו

הבריאות אוריאל בוסו:  התגובה המהירה והיכולת להוציא לפועל את הצעדים הנדרשים עבור רבבות המפונים ואלפי הנפגעים בגוף ובנפש היא אות כבוד ואני מודה לכם על כך, שותפים אמיתיים למערכת הבריאות

הבריאות אוריאל בוסו:       בשורה חשובה הייתה הגדלת תקציב בתי החולים ביותר ממיליארד ורבע שקלים, מזה כ-500 מיליון תוספת שנתית בבסיס תקציב, חצי מיליארד נוספים להתמודדות עם אובדן הכנסות וגידול בהקצאות ובהעסקת כוח אדם כתוצאה מהמלחמה, ויותר מ-270 מיליון שקלים להתמגנות

הבריאות אוריאל בוסו:  באמצעות צעד הכרחי זה אנחנו מקלים על התמודדות בתי החולים באתגרי השגרה והחירום ועוזרים להם לשמור על סטנדרט הטיפול המצוין שמאפיין את המערכת לטווח ארוך

הבריאות אוריאל בוסו:  אני רוצה לציין גם את תכנית המיטות הרב שנתית שהצגנו לפני כשבועיים עד לשנת 2028, שגם היא חסרת תקדים בגודלה ובהיקפה

הבריאות אוריאל בוסו:  אנחנו צפויים להוסיף 2,300 מיטות במחלקת האשפוז בשיקום ובמרכזי בריאות הנפש – גידול של כ-11% בשיעור המיטות

הבריאות אוריאל בוסו:  במסגרת עבודת המטה שנעשתה בנושא, ביקשתי לשים דגש מיוחד על תוספת מיטות במוסדות הרפואיים בצפון ובדרום

הבריאות אוריאל בוסו:  אנחנו מתכוונים להמשיך להוביל חזון של צמצום פערים בין הפריפריה לבין המרכז בעוד תחומים, זו משימת העל שלנו במשרד והמחויבות האישית שלי

הבריאות אוריאל בוסו:  בכל צעד שאנחנו מקדמים מושקעת חשיבה בקידום השוויון, במתן שירותים עבור כל התושבים ללא יוצא מן הכלל, בחיזוקה ובהצבתה של מערכת הבריאות הציבורית בפריפריה

הבריאות אוריאל בוסו:  התכנית, כפי שהוצע כאן בנושא של בריאות הנפש, זה בשביל מתן מענה שוויוני לכלל אזרחי ישראל -  שלא יהיה מצב שילד בתל אביב או במרכז יקבל טיפולים נפשיים או תמיכה נפשית וילד בפריפריה שאין ידו משגת לא יקבל

הבריאות אוריאל בוסו:  המטרה היא לחזק את מערכת הבריאות הציבורית בכלל ואת מערכת בריאות הנפש הציבורית בפרט

הבריאות אוריאל בוסו:       כמו בתקופת הקורונה, גם בימים אלה נקרתה למדינת ישראל הזדמנות לקדם את מערכת הבריאות הציבורית ולהביא בשורות חשובות בעתיד

הבריאות אוריאל בוסו:  המשימה הלאומית שלנו היא לתת שירות מיטבי וראוי – לא פחות חשוב מחיזוק מערכת הביטחון - וההשלכות הן לא רק בריאותיות, הן גם כלכליות וחברתיות

הבריאות אוריאל בוסו:  תודה רבה לכם

יונתן מישרקי: תודה רבה, אדוני השר

יונתן מישרקי:  תודה רבה על כל הפעולות שלך, באמת נכנסת בתקופה מאוד מאוד מאתגרת לתוך המשרד

יונתן מישרקי:  אני מוכרח לומר שהעבודה שלנו יחד עם המשרד זוכה לשיתוף פעולה

יונתן מישרקי:  אני לא אומר שהכל חלק, ואני בטוח שגם אתם רואים איתנו את האתגרים, אבל אנחנו מקבלים פה מענים

יונתן מישרקי:  אנחנו אמנם מטרטרים אתכם, אבל אנחנו תמיד זוכים באוזן קשבת ומקבלים מענים

יונתן מישרקי:  כמובן שהעבודה עוד רבה לפנינו

יונתן מישרקי:  בבקשה, אדוני המנכ"ל

סימן טוב: 	תודה לך, יושב הראש, ותודה לשר על העבודה המשותפת והמקצועית

סימן טוב:  זו זכות של כולנו לקחת חלק בהובלה של המערכת הזאת בתקופה כל כך חשובה

סימן טוב:  אי אפשר לא להתייחס למה שנאמר לפני שהתחיל הדיון

סימן טוב:  אנחנו במערכת הבריאות, כמו שגם השר אמר ועשה, רואים כחובה שלנו לעשות את כל מה שאנחנו יכולים עבור משפחות החטופים ועבור החזרת החטופים, בין אם זה בפגישות שהשר ציין, בין אם זה בהעלאת המודעות בפורומים הבינלאומיים ועם העמיתים שלנו בעולם

סימן טוב:  הכי חשוב מבחינתנו בהיבט הזה זו היערכות מלאה של המערכת לחזרה מהירה ובטוחה של כולם הביתה כמה שיותר מהר

סימן טוב:  אנחנו נהיה שם לצידם, נלווה אותם כל זמן שנצטרך

סימן טוב:       	השר דיבר על המערכת והתפקוד שלה

סימן טוב:  המלחמה חשפה הרבה מאוד גבורה אזרחית וגבורה של אנשי צוות רפואה

סימן טוב:  אני מניח שחלק מהאנשים פה ראה את הריאיון עם האחות גילי מרגלית מסורוקה שהייתה בשבי

סימן טוב:  היא מבחינתי האדם הכי מעורר השראה שפגשתי לאחרונה

סימן טוב:  התפקיד המדהים שהיא מילאה שם זו העוצמה האישית שלה

סימן טוב:  אנחנו במערכת הבריאות התברכנו שכאלה אנשים נמצאים איתנו

יונתן מישרקי:     אי אפשר לא להזכיר את ד"ר דני שוורצפוקס מסורוקה

סימן טוב: ואת ד"ר שלומי קודיש מסורוקה ופרופסור חזי מברזילי

סימן טוב:  רציתי להזכיר גם את האחות נילי טוברמן מבארי שתחת אש עשתה הרבה מאוד פעולות מצילות חיים יחד עם הרופא במרפאה, וגם את ד"ר שני מוזס מקיבוץ מגן

סימן טוב:  היו דוגמאות רבות למכביר של גבורה אזרחית וגבורה של אנשי צוות רפואי

סימן טוב:       גיבשנו לפני המלחמה תכנית רב שנתית למערכת הבריאות שעברה עדכון בראי המלחמה

סימן טוב:  אני לא אכנס פה לכל הדברים, אבל זאת תכנית רב שנתית שמתמקדת בשישה תחומי ליבה שמחזקים את היסודות של המערכת, אם בהיבט של כוח אדם, הון אנושי ותשתיות, ואם מבחינת התשתית הכלכלית של המערכת

סימן טוב:  יש את החלק של היסודות, יש את החלק הממשי והמוחשי עבור התושבים, שזה זמינות השירותים, איכות השירותים והאצה טכנולוגית

סימן טוב:  מערכת הבריאות, ולא נמקד בזה את הדיון עכשיו, היא כוח חשוב מאוד שדרכו יש פריצות דרך טכנולוגיות שמשמשות אחר כך את כל המערכת

סימן טוב:  התכנית מאוד מפורטת, נוגעת בכל אספקט של המערכת, שמה עקרונות רוחביים כמו צמצום פערים ואי שוויון, איכות ובטיחות הטיפול, האמון והחמלה, הנגישות התרבותית

סימן טוב:  אנחנו מאוד גאים בזה שבמערכת שלנו, ולא מתוך אילוץ אלא מתוך אידיאל, כולם עובדים ביחד, כל המרכיבים של החברה הישראלית נמצאים ולוקחים חלק כמטפלים, כמטופלים, כשמבחינתנו זו אחת מנקודות העוצמה

סימן טוב:       המלחמה יצרה אתגרים חדשים ומיקודים חדשים עבור המערכת

סימן טוב:  קצת מהפעילות שראוי לציין שהייתה בשלושת החודשים האחרונים: המספר הגדול מאוד של המטופלים שעברו בבית החולים מה-7 באוקטובר ואילך, החיילים הרבים שנפצעו בשדה הקרב ומגיעים לבית החולים, הפעילות של קופות החולים שבאמת פתחו בן לילה מרכזים רפואיים בריכוזי האוכלוסייה של העקורים והמפונים בבתי המלונות השונים, המרכזים לבריאות הנפש שהתגייסו כולם ופרסו שירותים

סימן טוב:  דיברנו על הפעולה שעשינו להחזרת החטופים שמאוד שמחנו בה ומקווים שנזכה להמשיך בה בקרוב

סימן טוב:  יש את העבודה המאוד מאוד לא פשוטה של המכון לרפואה משפטית ועובדי המכון שעובדים מאז ה-7 באוקטובר

סימן טוב:  מדובר על עבודה קשה מאוד שכרוכה בנטל נפשי חסר תקדים

סימן טוב:  גם במכון וגם בשורה היו הרבה עובדים ממשרד הבריאות שהתנדבו, היו הרבה מאוד עובדים סוציאליים ופסיכולוגים שהתנדבו כדי ללוות את המשפחות

סימן טוב:  לצד כל המענים שאנחנו רוצים לתת, אנחנו צריכים לשפר כל הזמן את ההיערכות למלחמה

יונתן מישרקי:     אולי תוכל, אדוני המנכ"ל, להרחיב קצת לגבי מרכזי החוסן באזור הצפון, אם יש איזו שהיא בשורה בהקשר הזה

סימן טוב: יש

סימן טוב:  השר אתמול אישר בממשלה את התכנית שמשקפת את העבודה של כל המשרדים עם השלטון המקומי

הבריאות אוריאל בוסו: צריך לזכור שהתכנית שאושרה הייתה תכנית שנתית

הבריאות אוריאל בוסו:  כרגע היא תכנית רבעונית שאנחנו הולכים לשלש ולרבע

הבריאות אוריאל בוסו:   סכום מרכזי החוסן שאנחנו מקדישים הולך להיות לא פרופורציונאלי לעומת מה שאישרנו אתמול

הבריאות אוריאל בוסו:  באופקים ביקשו מרכז חוסן, לכן ניתן מענה לאופקים על ידי שלוחה בנתיבות

הבריאות אוריאל בוסו:  יהיה מענה חוסן בכל הארץ, עם בקרה אמיתית ונכונה

הבריאות אוריאל בוסו:  צריך לתכלל את זה כך שלא יהיו כפילויות של עבודה, כי כוח אדם במרכז חוסן זה בסוף אותו כוח אדם שנמצא בקהילה, במרפאות

הבריאות אוריאל בוסו:  צריך יהיה לעשות את זה בחוכמה

אלון שוסטר: אני מכיר את הנושא מקרוב

אלון שוסטר:  30 מיליון זה שנה רגילה

אלון שוסטר:  זה מה שאושר אתמול בממשלה

הבריאות אוריאל בוסו: התכנית שאושרה לשנת 2023 תהיה לרבעון

הבריאות אוריאל בוסו:  אנחנו נמצאים בשיח עם האוצר על 200 מיליון שקלים, כאשר אני מאמין שנגמור ב-180 מיליון שקלים למרכזי חוסן בשנת 2024

יונתן מישרקי: אלון, פרצת בעניין הזה לדלת פתוחה

אלון שוסטר: מצוין, חשוב מאוד

הבריאות אוריאל בוסו: זה הוצג אתמול

אלון שוסטר: אנחנו נמצאים במציאות שבה יש במרכזי החוסן פחות זמינות מאשר בביטוח לאומי, מספר המפגשים הוא לא תמיד באותו היקף

סימן טוב: הביטוח הלאומי עובד דרך מרכזי החוסן

סימן טוב:  מרכזי החוסן הם מרכזים שבהם עובד משרד הבריאות, ביטוח לאומי, משרד הרווחה, הרשות המקומית

אלון שוסטר: מספר המפגשים זהה?     

סימן טוב: כן

הבריאות אוריאל בוסו: אנחנו בשיח עם ביטוח לאומי, אנחנו בפגישות איתם

יונתן מישרקי: יש כוונה לקיים דיון

מיכל מרים וולדיגר: כבוד היושב ראש שאל לגבי הצפון, אבל הצפון הוא יוצא דופן, הוא לא בדיוק כמו שאר מרכזי החוסן

אלון שוסטר: הוא אותו דבר, רק מופעל על ידי גורם אחר

יונתן מישרקי: נכון, שם זה מופעל על ידי גורמי רווחה

יונתן מישרקי:  אנחנו מכירים את האירוע הזה

הבריאות אוריאל בוסו: משרד ראש הממשלה ביקשו להצטרף להחלטה כמגישים ואנחנו בשמחה קיבלנו את זה

הבריאות אוריאל בוסו:  בישיבת הממשלה הגיע שר הפנים עם תוספת של מיליון ₪, שזה בנוסף לוועדת ההיגוי שבראשות משרד הבריאות

הבריאות אוריאל בוסו:  אפילו משרד הקליטה, משרד הרווחה, משרד החינוך ומשרד הביטחון הם שותפים, הם משרדים מלווים

אלון שוסטר: המגמה התקציבית היא מצוינת, רק צריך לשים לב לכוח האדם

יונתן מישרקי: אני הערתי את זה כהערה, בגלל הבשורה של אתמול

יאסר חוג'יראת: האם מרכז החוסן לחברה הערבית בדרום הוא חלק - -?     

סימן טוב: בחברה הבדואית יש מרכז חוסן

יאסר חוג'יראת: יש לשלוחות התרחבות או רק מה שיש?     

סימן טוב: אנחנו נבדוק את זה ספציפית ונענה לך

הבריאות אוריאל בוסו: לפי הצורך

סימן טוב: אנחנו רוצים שכל האוכלוסייה תקבל מענה

הבריאות אוריאל בוסו: לפי הצורך, לפי הביקוש ושיתוף הפעולה אנחנו בהחלט נרחיב

סימן טוב: אנחנו לא מסתכלים בדרום רק על טראומה שהיא על רקע ביטחוני, אנחנו מסתכלים גם על טראומה על רקע אחר

סימן טוב:        אנחנו ממשיכים להיערך למלחמה שיכולה להתרחב

סימן טוב:  אנחנו מקווים שהתושבים יחזרו הביתה מהר, אבל המלחמה יכולה להתרחב

סימן טוב:  בתי החולים בצפון נמצאים בדריכות מאוד מאוד גבוהה כבר הרבה מאוד זמן, כבר שלושה חודשים, וזה לא פשוט

סימן טוב:  אנחנו צריכים כל פעם לווסת שם פעילות, להיות במרחבים לא מאוד נוחים למתן טיפול במשך כל כך הרבה זמן

סימן טוב:  המלחמה יצרה שלושה מרכזי כובד, שלוש קבוצות אתגרים מאוד משמעותיות

סימן טוב:  הראשונה, ובעיני החשובה מכולן, היא בריאות הנפש, באמת לראות איך אנחנו מממשים את המחויבות שלנו כחברה, כמדינה וכמערכת בריאות למשימה הזאת

סימן טוב:  אנחנו חושבים שמדינת ישראל צריכה לנצח בכל החזיתות שלה - היא צריכה להחזיר את החטופים הביתה, אבל גם להבטיח את הבריאות הנפשית של תושבי מדינת ישראל

יונתן מישרקי:  האם האוצר רואים את החשיבות של זה כמו שמשרד הבריאות רואה את זה?      

גאיה עופר: אין ספק, כבוד היו"ר, וזה גם נאמר פה בוועדה בדיונים רבים לפני כן

גאיה עופר:  ראינו בנושא של בריאות הנפש עוד קודם המלחמה אחד הנושאים החשובים והאסטרטגיים במערכת הבריאות

יונתן מישרקי: יהיה לזה ביטוי בתקציב 2024?     

גאיה עופר: ודאי, הנושא הזה דורש התייחסות מיוחדת ונמצא כרגע בראש סדר העדיפויות

הבריאות אוריאל בוסו: גאיה, אני מאוד מעריך את העבודה שלך עוד בכובעי כיושב ראש ועדת הבריאות

הבריאות אוריאל בוסו:  אני חושב שבכירים באגף תקציבים במשרד האוצר היו צריכים להגיע לדיון הזה ולשמוע מה חברי הכנסת דורשים, איך אנחנו רוצים להצעיד את מערכת הבריאות

הבריאות אוריאל בוסו:  כל אחד עושה עבודת קודש ללא ספק, וגם סיימנו בשיתוף פעולה את השנה, אבל - -       

יונתן מישרקי: הוא מדבר כיו"ר לשעבר

סימן טוב: מאמץ נוסף זה מאמץ השיקום

סימן טוב:  יש כעת כ-300 חיילים שנמצאים בשיקום שאנחנו נותנים להם את הטיפול הטוב ביותר

סימן טוב:  אנחנו לא רוצים שהטיפול בחיילים יבוא על חשבון מטופלי השגרה, על חשבון אנשים בגיל השלישי שיש להם שבר צוואר ירך, שבץ מוחי, שבץ לבבי, או משהו אחר שדורש פעילות שיקום

סימן טוב:  אנחנו יודעים שבעזרת תוספת מדודה של משאבים יש לנו את היכולת לתת את המענה גם לאלה וגם לאלה

סימן טוב:       היינו באיזו שהיא תפיסה שאנחנו יודעים להסתדר עם המיגון שיש ואנחנו מקסימום צריכים לצמצם פעילות, לכווץ את עצמנו למשך פרק זמן מתון בעתות של הסלמה

סימן טוב:  אני ממליץ לאנשים לבקר בזיו ובנהריה ולראות את המציאות שם

סימן טוב:  השר ואני נמצאים שם בדחיפות מאוד מאוד גבוהה

סימן טוב:  יש שם צוותים מצוינים שעושים עבודה מצוינת, אבל שני בתי החולים הספציפיים האלה לא פועלים היום בצורה שבה אנחנו חושבים שאנשים צריכים לקבל טיפול

סימן טוב:  להיות במרתפים האלה במשך כל כך הרבה זמן זה לא נכון

סימן טוב:  בעזרת האוצר עשינו מהלך מהיר של מיגון, של מה שהיה אפשר לעשות

סימן טוב:  אנחנו נבקש מהאוצר הקצאה נוספת, כי אנחנו רואים שפשוט הדברים מתמשכים ואי אפשר ככה לאורך זמן

סימן טוב:  לכל הדברים האלה יש השפעה מכרעת על חיי אדם

הבריאות אוריאל בוסו: תודה לך, יושב ראש הוועדה, שאתה עם חברי הוועדה הנפלאים שלך ביקרתם בבתי החולים בארץ

הבריאות אוריאל בוסו:  מיום כניסתי לתפקיד לא היה כמעט בית חולים בארץ שלא ביקרתי בו

הבריאות אוריאל בוסו:  בבית חולים ציבורי, כללי, פרטי, בריאות הנפש ובבתי חולים גריאטריים הסתובבתי לא בשביל לטייל

הבריאות אוריאל בוסו:  שמעתי מקרוב, ראיתי את המצוקות המיגוניות בעיקר

הבריאות אוריאל בוסו:  צריך לזכור שבימים הראשונים דיללנו בתי חולים, העברנו גריאטריה, הורדנו את המחלקות למטה

הבריאות אוריאל בוסו:  היעד הסופי שלנו הוא להגיע למצב שבו לפחות 70% ממיטות האשפוז בבתי חולים יהיו ממוגנות, כשמדובר במיליארדים של תוספת

הבריאות אוריאל בוסו:  כרגע היינו צריכים לתת מענה לערכים החשובים והחיוניים של בתי החולים

הבריאות אוריאל בוסו:  בתקופה הראשונה לא עשו טיפולים אלקטיביים בבתי החולים, מה שלא רק פגע מבחינה פיננסית בבתי חולים, זה גם פגע במטופלים, בייחוד בתושבי הצפון שפעם אחר פעם נפגעים כשהם לא מקבלים את הטיפול השוטף שלהם

הבריאות אוריאל בוסו:  כרגע אנחנו נמצאים בשגרת חירום גם בצפון, שזה מצב בלתי נסבל

הבריאות אוריאל בוסו:  נתנו את הקופסא הראשונית של 270 מיליון שקל, ואני מודה לאוצר, בשביל לתת מענה ראשוני למספר חדרי ניתוח - -         

יונתן מישרקי: עדיין יש פרויקטים מיידיים שממתינים לביצוע

יונתן מישרקי:  אנחנו קוראים מפה למשרד האוצר לתקצב לפחות את הפרויקטים המיידיים

יונתן מישרקי:  מעבר לתכנית הרב שנתית שאתם על זה, צריך לתת לפרויקטים המיידיים עכשיו, לפני שחלילה תיווצר - -     

הבריאות אוריאל בוסו: בבית חולים מעייני הישועה לא הייתה אפילו מיטה אחת ממוגנת, אבל היום, לאחר עבודה מאוד מהירה של המנכ"ל בהשתתפות האוצר, 100 מיטות ממוגנות

הבריאות אוריאל בוסו:  100 מיטות ממוגנות זה דבר מאוד משמעותי לבית חולים כמו מעייני הישועה

הבריאות אוריאל בוסו:  בית חולים לניאדו עשה, לקח את זה על עצמו, רק שהוא לא קיבל מספיק על מה שהוא עשה

יונתן מישרקי: בהקשר של הפעילות האלקטיבית של בתי החולים, האם כולם חזרו ל-100% פעילות?     

סימן טוב: 	ממש לא

סימן טוב:  אם אנחנו מסתכלים על בתי החולים זיו ונהריה, הם לא יכולים לחזור ל-100%, אפילו לא ל-70%,80%, וזה בגלל זה שאנחנו מחייבים אותם להיות עם זמינות של מיטות נמרץ כל הזמן כי אנחנו לא יודעים מה יקרה כל רגע

סימן טוב:  בבית החולים ברזילי אנחנו מנסים להחזיר את המקסימום שאפשר, אבל אנחנו לא מאפשרים לשים אוכלוסייה שלא יכולה להתנהל במרחבים לא ממוגנים

סימן טוב:  אם צריך לעשות MRI תחת הרדמה ודברים אחרים, אתה לא יכול לשים את המטופל במקום לא ממוגן

סימן טוב:  אנחנו לא מאפשרים את הפעילות הזאת מתוך דאגה לשלום המטופלים, מה שיוצר קשיים לאוכלוסייה שמלכתחילה אנחנו יודעים שהזמינות שלה לשירותי רפואה היא יותר מוגבלת

סימן טוב:       בנינו תכנית של שני מיליארד ₪ לבריאות הנפש

סימן טוב:  התכנית נבנתה מלמטה למעלה, לא החלטנו על איזה שהוא סכום ומילאנו אותו בתוכן

סימן טוב:  התכנית נועדה להכפיל את היקף המענים הציבוריים שניתן בבריאות הנפש לציבור

סימן טוב:  הצגנו פה, יושב הראש, בצורה מאוד מפורטת

סימן טוב:  יכולנו לנקוב בכל מיני סכומים, יכולנו להגיד שלושה מיליארד וחמישה מיליארד, אבל באנו עם משהו ריאלי שאנחנו חושבים שניתן ליישם למרות שאנחנו לא יודעים את האפידמיולוגיה של בריאות הנפש כתוצאה מהמלחמה

סימן טוב:  צריך לזכור שזה אירוע שלא נגמר

סימן טוב:  הזכרת את שמות החיילים, אבל יש הרבה מאוד פצועים ובני משפחה שגם הם יצטרכו סיוע נפשי – חלקם מאיתנו, חלקם ממשרד הביטחון, חלקם מביטוח לאומי

סימן טוב:  רוב האנשים מתנקזים בסוף למערכת הבריאות הציבורית

סימן טוב:  האירוע עדיין קורה

סימן טוב:  אני חלילה לא מדבר על מצב שבו תיפתח  חזית צפונית ותיצור אפקט מאוד עוצמתי

סימן טוב:  די במה שקרה כדי שנהיה בצורך של הכפלה

סימן טוב:  אנחנו בהחלט מצפים לקבל את הסכום שאמרנו –  זה יכול להיות פרוס על פני שנתיים – בגלל הצורך

סימן טוב:  התכנית היא קהילתית, מרכז הכובד שלה הוא הקהילה, חיזוק הקהילה של מערכת הבריאות ושל הקהילה מחוץ למערכת הבריאות

סימן טוב:  אנחנו יודעים שמאורעות המלחמה מייצרים החמרה במצב הנפשי גם של האוכלוסייה שלפני ה-7 באוקטובר

סימן טוב:  חלק מהאנשים האלה יצטרכו מענה ממערכת האשפוז, לכן חלק מהמערכת מיועד גם למערכת האשפוז

סימן טוב:  אנחנו לא רוצים לזנוח את מערכת האשפוז ואת מערכת השיקום, אנחנו רוצים לטפל גם בחלופות אשפוז במסגרות קהילתיות

טטיאנה (טניה) מזרסקי: בתים מאזנים

סימן טוב: דיברנו על בתים מאזנים

גלית דיסטל אטבריאן: בר סימן טוב, דיברת בוועדה הקודמת שהשנה הולכים להיפתח 25 בתים בשנה

גלית דיסטל אטבריאן:  יש כבר צעדים אופרטיביים לדבר הזה?     

סימן טוב: בהנחה שתאושר התכנית

ירון לוי: לפני שפותחים בתים, צריך לראות איך אנחנו מתקצבים את אנשי המקצוע

ירון לוי:  אתה יכול לפתוח גם 200 בתים, אבל אם לא יהיו עובדים סוציאליים, אם לא יהיו הסכמי שכר לפסיכולוגים ולא יהיה איגום משאבים ותכנית שמסתכלת על בריאות הנפש במכלול, מה עשינו

ירון לוי:  הוכחתם את זה ברגע שנתתם תכנית מענקים

ירון לוי:  אולי משרד האוצר יכול לציין סכום, כי בכל הוועדות הם ציינו שאין סכום ויש רק תכנית מענקים לפסיכולוגים

ירון לוי:  אם מנכ"ל משרד הבריאות מתכנן תכנית ואומר שהוא מסתכל בזום אאוט על הדבר, איך פסיכולוגים חינוכיים לא נקלטים בתוך התכנית?     

סימן טוב: שמנו את הפוקוס בעולם הזה של בריאות הנפש על בתים מאזנים

סימן טוב:  התחלנו מענקים לפסיכולוגים

ירון לוי: אין תקציב למענקים

הבריאות אוריאל בוסו: יש חתימות טכניות בנושא

ירון לוי: האם יש תכנית מאושרת למצגת או שזה רק הערכות? על סמך הערכות אנחנו יכולים לקיים עוד דיונים

סימן טוב: תכנית המענקים אושרה ותצא לביצוע מיידי

ירון לוי: התכנית אושרה, אבל אין מסגרת תקציבית

הבריאות אוריאל בוסו: רוב הרבדים שנמצאים כאן אלה דברים שצריכים להיעשות בשנתיים הקרובות

הבריאות אוריאל בוסו:  החלק הראשוני שהיינו צריכים לעשות בשנת 2023 כן ניתן ואושר

הבריאות אוריאל בוסו:  קופות החולים יכולות להגיד לך שהן יצאו להכשרה של רופאי המשפחה ורופאי הילדים

הבריאות אוריאל בוסו:  שאר הדברים נמצאים בקובץ של 2024 ו-2025 והם בשיח עם האוצר

הבריאות אוריאל בוסו:  יש דברים שיוצאים כרגע

הבריאות אוריאל בוסו:  גם בנושא הפסיכולוגים העניינים הם טכניים

הבריאות אוריאל בוסו:  התכנית ודאי מאושרת, כולל תקציבים

הבריאות אוריאל בוסו:  ביום חמישי ביקרתי בבית חולים גהה, כשהמטרה שלנו היא לחזק גם את המקומות האלה, לתת מענה אמיתי

הבריאות אוריאל בוסו:  ביקרתי בחיפה בבית מאזן ובעוד מקומות

הבריאות אוריאל בוסו:  צריך לדעת שבסוף אתה לא נותן רק במקום אחד, אלא זאת מטריה אחת שלמה של תכנית כוללת

מיכל מרים וולדיגר: בריאות הנפש נשענת בעיקר על כוח אדם, על מטפלים

מיכל מרים וולדיגר:  השר אמר שנושא המענקים סגור, אבל אני יודעת מהשטח שזה לא סגור

מיכל מרים וולדיגר:  לא רק שזה לא סגור, זה גם מעכב

מיכל מרים וולדיגר:  אני יודעת שהגיעו פניות של מעסיקים שביקשו להגדיל את המשרות של הפסיכולוגים על סמך המענקים, רק שהם אומרים, "כל עוד המענקים לא נכנסו לתוקף אנחנו לא נגדיל"

אחמד טיבי: מה הם התמריצים שמשרד הבריאות מעניק לתקנים חסרים של עובדים סוציאליים במערכת ובבריאות הנפש?     

סימן טוב: יש מתווה סגור עם משרד האוצר בנוגע לפסיכולוגים שיגדילו את היקף המשרה שלהם

סימן טוב:  יש חוזר ביצוע של הממונה על השכר שנמצא בהערות אחרונות ויהיה בתוקף בימים הקרובים

סימן טוב:  כמה כסף ייצא תלוי בכמות הפסיכולוגים שיגדילו את המשרה

ירון לוי: הטעות כבר כאן

ירון לוי:  ברגע שאתה לא בא ואומר "יש לי הסכם עם פסיכולוגים בסכום של 50 מיליון

ירון לוי: "      

הבריאות אוריאל בוסו: אנחנו לא נגביל כל פסיכולוג שירצה להגדיל את היקף המשרה שלו ב-80%

ירון לוי: כבוד השר, אנחנו באים עם כוונות טובות, רוצים שהדבר הזה יצליח, אנחנו לא באים לתקוף ולהגיד מה לא בסדר

הבריאות אוריאל בוסו: אחרי 10,000 פסיכולוגים שיגדילו אני לא עוצר

ירון לוי: פסיכולוג לא יקטין את העבודה שלו בקליניקה הפרטית על חשבון 25% תוספת לשירות הציבורי

סימן טוב: אני עומד מאחורי תכנית המענקים

סימן טוב:  ברור שהייתי שמח לקבל יותר

ירון לוי: אבל אנחנו לא יודעים מה אתה מקבל

סימן טוב: המענקים נועדו לאפשר לפסיכולוגיות ולפסיכולוגים להגדיל את היקף המשרה שלהם עד שיהיה הסכם שכר

סימן טוב:  הסכם שכר לוקח חודשים

סימן טוב:  אני חושב שהם כן יגדילו, כי עשינו את זה בשיח איתם

סימן טוב:  כ-80% מהפסיכולוגים עובדים בחצי משרה

סימן טוב:  אם הם יגדילו את היקף המשרה שלהם ל-75%, אפילו לא למשרה מלאה, הם יקבלו מענק שנתי של עשרות אלפי שקלים, כשזה יכול להגיע ללמעלה מ-40,000 שקלים לשנה

סימן טוב:  אני חושב שזה מענק ראוי

מיכל מרים וולדיגר: זה חד פעמי

מיכל מרים וולדיגר:  הם לא יעזבו את הקליניקות שלהם כל עוד לא יהיה להם הסכם שכר

סימן טוב: זה לא חד פעמי

סימן טוב:  יש הסכמה שלנו עם האוצר שכל עוד לא יהיה הסכם שכר שיחליף את המענקים, ואנחנו נדאג שהסכם השכר שיחליף את המענקים יהיה טוב כמו המענקים, המענקים יימשכו לאורך כל הזמן

סימן טוב:  זו מחויבות שלנו

יונתן מישרקי: זו אמירה מאוד מאוד חשובה

ירון לוי: זו אמירה חשובה, אבל לא עונה על השאלה

סימן טוב: אני עניתי על השאלה

יונתן מישרקי: לא מוגבל

ירון לוי: אין דבר כזה סכום לא מוגבל

ירון לוי:  כשאתה מניח תקציב, אתה חייב לקחת בחשבון - -     

סימן טוב: 	הסכום שיצא פה יהיה תוצאתי

סימן טוב:  אם כל הפסיכולוגים יגדילו את היקף המשרה שלהם מ-50% ל-100%, אני אשמח מאוד

סימן טוב:  אין אף מגבלה

סימן טוב:  אף אחד לא ישים לנו אף מגבלה על הדבר הזה, ואין אף מגבלה שנקבעה עם משרד האוצר על הדבר הזה

סימן טוב:  יש רצון כן ואמיתי של כולנו שזה יקרה

סימן טוב:  הוספנו בינתיים גם מאות, לדעתי למעלה - -     

מיכל מרים וולדיגר: אני רק חושבת שהבשורה היא שזה לא חד-פעמי

יונתן מישרקי: עד הסכמי השכר שייחתמו

סימן טוב: הוספנו משרות של מאות פסיכולוגים שיצטרפו כמתמחים

סימן טוב:  אנחנו רוצים גם בהצטרפות העובדים הסוציאליים למערכת בריאות הנפש

סימן טוב:  פתחנו את המסלול שמאפשר לעובדים סוציאליים עם תואר ראשון להצטרף אלינו, ויש כבר הסכם שכר חתום עם העובדים הסוציאליים

סימן טוב:  אני מאמין שהעובדות והעובדים הסוציאליים יצטרפו למערכת הבריאות

סימן טוב:  אם נראה שהמציאות מתנהגת אחרת, אנחנו לא נגיע למצב שבו הדברים לא מתממשים

עדית סרגוסטי: משה, אפשר כשאתה מציג את התכנית לציין מה מזה אושר ומובטח ומה תלוי ועומד?     

סימן טוב: כל המענים המידיים לאוכלוסייה שניתנו מיד לאחר ה-7 באוקטובר, אם זה הפעילות במלונות, גיוס המתנדבים ותגבור מרכזי החוסן, קרו

סימן טוב:  כמו שהשר אמר, תכנית המיטות בבריאות הנפש אושרה גם היא

סימן טוב:  קלטנו מאות פסיכולוגים מתמחים לשירות הציבורי, כדי להגדיל את כוח האדם המטפל ולראות שאנחנו מייצרים דור חדש שיישאר בעבודה הציבורית

מיכל מרים וולדיגר: מי מדריך אותם?     

סימן טוב: 	המתמחים מודרכים על ידי הפסיכולוגים

מיכל מרים וולדיגר: אבל אין מספיק פסיכולוגים שידריכו אותם

הבריאות אוריאל בוסו: יש

הבריאות אוריאל בוסו:  אירוע בריאות הנפש שנכפה על מדינת ישראל הוא חסר תקדים בהיקפו

הבריאות אוריאל בוסו:  יצרנו קשר עם מי שיצר את התכנית של בריאות הנפש בארצות הברית לאחר 11 בספטמבר

הבריאות אוריאל בוסו:  כששאלנו אותו לכמה אנשים הוא נתן מענה, הוא אמר של-80,000 איש

הבריאות אוריאל בוסו:  אנחנו עכשיו מדברים על מאות אלפים במעגלים הראשונים ועל מיליונים במעגלים השניים והשלישיים

הבריאות אוריאל בוסו:  לא נוכל לתת ל-10 מיליון תושבים תמיכה

הבריאות אוריאל בוסו:  אני לא צריך להגיע לעוטף עזה, מספיק שאני אגיע לתושבת אשדוד שנמצאת בחרדה בגלל האזעקות

הבריאות אוריאל בוסו:  אם תדברו עם תושבי אשקלון ועם ותושבי קריית שמונה שעזבו את הבית שלהם, כולם נמצאים בחרדות

הבריאות אוריאל בוסו:  ללא ספק מדובר באירוע גדול שנכפה על כולנו

הבריאות אוריאל בוסו:  תודה לקופות החולים שנכנסו תחת האלונקה, עשו פעולות מצוינות, וראינו אותם בבתי מלון, בקהילה

הבריאות אוריאל בוסו:  קופות החולים העתיקו מרפאות שלמות, ידעו להתנייד

הבריאות אוריאל בוסו:  מערכת בריאות הנפש הייתה מערכת שגם הייתה בחסר לפני כן

הבריאות אוריאל בוסו:  כרגע לא צריכים להגדיל את הפער, צריכים לתת מענה

הבריאות אוריאל בוסו:  המנכ"ל הציג פה מספר רבדים שבמכלול יכולים לתת מענה

הבריאות אוריאל בוסו:  כמובן שהמענה לא יהיה ל-100%, כי אין ספר פסיכולוגיה שכתב את התזה שמדינת ישראל נמצאת בה

הבריאות אוריאל בוסו:  מי התמודד עם 150 חטופים שחזרו מהשבי? אתה לא יודע איך לקבל אותם

הבריאות אוריאל בוסו:  אני קיבלתי את השבים בבתי חולים

הבריאות אוריאל בוסו:  אתה לא יודע איך להסתכל על ילדה בת 7 שהייתה 50 יום במנהרה, או על אישה מבוגרת בת 80 שהייתה 50 יום בחושך בתנאים מינימאליים

הבריאות אוריאל בוסו:  מישהו יכול להתמודד עם זה?     

גלית דיסטל אטבריאן: אני מבינה מאוד את המצוקה, אני מבינה שהושלכנו למציאות שאף אחד לא התמודד איתה, אבל יש דברים יסודיים כמו הכשרת פסיכיאטרים בגלל מצוקת כוח אדם איומה

גלית דיסטל אטבריאן:  אפשר לתת מענקים לסטודנטים לרפואה שנמנעים מללמוד פסיכיאטריה בגלל שהם צריכים להיות שנתיים במחלקה סגורה

הבריאות אוריאל בוסו: לקחנו עכשיו 100 תקנים של פסיכיאטרים שלא מאוישים בגלל שכר, עשינו איתם תכנית מענקים בשביל לאייש את כל - -      

גלית דיסטל אטבריאן: אני מדברת על לעודד אותם ללמוד את זה בכלל

הבריאות אוריאל בוסו: עשינו את זה כתכנית מענקים

סימן טוב: השיח עכשיו עם האוצר הוא על המענקים הפסיכיאטריים

נעמה כהן: איך, הרי אתם ארבע שנים על הסכם שכר?     

הבריאות אוריאל בוסו: הסכם שכר ייקח זמן

הבריאות אוריאל בוסו:  אמרנו להם שעד שיהיה הסכם שכר תהיה תכנית מענקים

סימן טוב: יו"ר ההסתדרות הרפואית מחויב כמונו לתת פתרון מהיר, ואנחנו מדברים על פסיכיאטריה, על רופאי שיקום, על רפואה משפטית

סימן טוב:  שלושת המקצועות האלה צריכים מענה מהיר

מיכל מרים וולדיגר: גלית, הכוונה היא לא רק לעודד פסיכיאטריים קיימים, הכוונה היא לעודד חדשים, להכניס חדשים

גלית דיסטל אטבריאן: וזה לא רק כסף

גלית דיסטל אטבריאן:  שנתיים התמחות במחלקה סגורה גורמים להמון סטודנטים לא לבחור באפיק הזה

גלית דיסטל אטבריאן:  צריך לעשות את זה הוליסטי, לחשוב איך אנחנו מעודדים סטודנטים לרפואה בשלב ההתמחות לא לברוח מפסיכיאטריה

הבריאות אוריאל בוסו: הוא לא יבוא בגלל האופק הכלכלי שלו

סימן טוב: זה נוגע לשאלות יותר מורכבות, של איך נראית ההתמחות

יאסר חוג'יראת: יש מחסור במקצועות הבריאות ובהתמחויות, לא רק בפסיכיאטריה

יאסר חוג'יראת:  בכמעט כל מקצועות הבריאות יש מחסור

הבריאות אוריאל בוסו: אין ספק שכרגע אלה מקצועות הבריאות שנמצאים - -      

יאסר חוג'יראת: הוגשה בקשה אחרי המלחמה להקמת מרכז לבריאות הנפש בעיר רהט שייתן מענה למעל 300,000 תושבים בדואים בנגב

יאסר חוג'יראת:  בינתיים זה תקוע

יאסר חוג'יראת:  כתבתי לכבוד השר וגם- -      

סימן טוב: מעבר למרכז החוסן?     

יאסר חוג'יראת: כן

סימן טוב: תעביר לי, אני אבדוק

יאסר חוג'יראת: שלחתי את זה ליו"ר הוועדה ולכבוד השר

סימן טוב: אנחנו נראה מה אנחנו יכולים לתת

סימן טוב:       דיברנו על בריאות הנפש שהוא באמת המאמץ העיקרי, אבל גם השיקום הוא מאמץ לא פחות חשוב

סימן טוב:  אוכלוסיית ישראל היא שיאנית כמעט עולמית בשני דברים

סימן טוב:  הדבר הראשון הוא בקצב גידול האוכלוסייה

סימן טוב:  אנחנו גדלים ב-2% כל שנה, מה שאומר מיליון איש נוספים כל חמש שנים שצריך לתת להם טיפול רפואי

סימן טוב:  אנחנו עומדים גם בצמרת העולמית, אולי במקום שני או שלישי, בקצב הזדקנות האוכלוסייה

סימן טוב:  אנחנו כל פעם אומרים שבעשור הקרוב האוכלוסייה הקשישה תכפיל את עצמה

סימן טוב:  גם גידול האוכלוסייה וגם הזדקנות האוכלוסייה הן ברכות, אבל הן ברכות שדורשות היערכות מאוד מאוד משמעותית

סימן טוב:  כשאנחנו מדברים על שיקום, אז יש לנו את תכנית השיקום שכוללת 300 מיטות, אבל בראייה רחבה יותר נדרש לעשות הרבה יותר מרק מיטות

סימן טוב:  נדרש דבר ראשון שיהיה פה כוח אדם

סימן טוב:  אנחנו עובדים עם האוצר ועם ההסתדרות הרפואית על מענקים לרופאים שיבחרו בהתמחות בשיקום כהתמחות שנייה

סימן טוב:  גם מקצועות הפרא רפואיים מאוד חשובים כאן, גם מסגרות יום בקהילה

סימן טוב:  המשותף לשיקום ולבריאות הנפש זה שיש במערכת הזאת יסודות אמיתיים של מצוינות מבנית של קופות החולים ושל בתי החולים

סימן טוב:  אם ניקח את הכוחות המצוינים שיש לנו ונמתח אותם גם לאזורים האלה, נדע לתת שירות הרבה יותר טוב גם בבריאות הנפש וגם בשיקום

סימן טוב:       דיברנו על מיגון ועל התארכות המלחמה

סימן טוב:  לא שיערנו שנהיה כל כך הרבה זמן במלחמה, שידברו איתנו על כך שאנחנו צריכים להיות עוד כל כך הרבה זמן בצפון, כאשר חזית צפונית משליכה על הרבה מאוד דברים

סימן טוב:  כשאנחנו מדברים על מיגון, צריך במקביל לדבר גם על סייבר

סימן טוב:  עברנו מאירועי סייבר שהם אירועי כופר של ארגוני פשיעה, לאירועי סייבר מעצמתי, מדינתי

סימן טוב:  האירוע האחרון בזיו היה על ידי איראן

סימן טוב:  זו רמה אחרת של איום שאנחנו מתמודדים איתה

סימן טוב:  במרכז הסייבר שלנו אנחנו מנטרים כל הזמן ניסיונות  התקפה על המערכת

סימן טוב:  הדבר הזה זה עוד משאבה, כאילו מישהו חיבר עוד משאבה ששואבת כסף ממערכת הבריאות שלא הולך לטיפול ישיר באנשים

סימן טוב:  גם המיגון וגם הסייבר אלו הוצאות שמאוד כואבות לנו, זה  כסף שהיינו רוצים לתת לשיפור כוח אדם בבריאות הנפש, בהתפתחות הילד ובהרבה מאוד דברים אחרים

סימן טוב:  האירוע המאוד גדול במעייני הישועה והאירוע המאוד גדול שנמנע בזיו אלה אירועים שאנחנו לא יכולים לשחק בהם, אלה אירועים שיכולים להגיע מהר מאוד לחיי אדם

סימן טוב:  כל אחד יכול להריץ בראש איזה תרחישים עלולים לקרות כתוצאה מזה שכל המערכות היום כל כך מחוברות, לכן בלב כבד אנחנו נאלצים להקצות משאבים גם לדברים האלה

הבריאות אוריאל בוסו: יש את מערך הסייבר הלאומי של מדינת ישראל שנותן הדרכות למשרדים, רק הוא לא מקצה משאבים אמיתיים

הבריאות אוריאל בוסו:  זה הכל כסף שיוצא מהמשרד לנושא הזה

הבריאות אוריאל בוסו:  אנחנו דורשים מכל בתי החולים ונותנים תמריצים לפי תבחינים למי שמשקיע בנושא הזה, אבל אנחנו עדיין המשרד המוביל מבין המשרדים הממשלתיים בהשקעה בנושא הזה בגלל המידע שאנחנו מחזיקים

סימן טוב: מידע רפואי שדולף זה אסון נוראי

סימן טוב:  גם שיבושים במערכות ההפעלה של אביזרי מכשור רפואי יכולים להוביל לאסונות קשים

יונתן מישרקי: 	קיימנו על זה כמה דיונים חסויים

יונתן מישרקי:  מה שאני יכול להגיד כרגע זה שיש עדיין חוסרים בנושא התקצוב של העניין הזה

יונתן מישרקי:  משרד האוצר יצטרך לתת את הפתרונות האלה, כי נדרש שם תקציב לא קטן

סימן טוב: 	זאת גם הזדמנות שלנו לומר תודה על שותפות עם משרד האוצר בסוף שנת 2023

סימן טוב:  יש עבודה עניינית וטובה עם אגף התקציבים, עם מנכ"ל משרד האוצר, עם החשב הכללי, עם הממונה על השכר, עם כולם

סימן טוב:       אנחנו בחרנו לבית החולים בקריית אתא את שירותי בריאות כללית כמפעיל על מנת להעתיק את בית חולים כרמל

סימן טוב:  צריך לסיים עם סאגת בית החולים הנוסף בבאר שבע

סימן טוב:  בית החולים סורוקה עשה עבודה יוצאת דופן

סימן טוב:  הזכרת  פה את פרופסור שוורצפוקס, וגם דיברנו על כל הצוות הרפואי בסורוקה שעושה עבודה מצוינת, אבל האירועים האלה לימדו אותנו את הצורך ביתרות יותר גדולה גם באזור הדרום

סימן טוב:       השר דיבר על קופות החולים, על כך שנעשה סדר חשוב שמיישם את ההסכמים הקואליציוניים ויתניע את הסכומים האלה שהיו ניתנים בסוף השנה באופן לא מסודר, לא ודאי, בלי קידומים

סימן טוב:  הדבר הזה תוקן

סימן טוב:  אנחנו תמיד רוצים יותר למערכת, וגם הצרכים הם באמת אין סופיים, אבל אנחנו יודעים לומר שנעשה מהלך מאוד חשוב שיגרום לתועלות גדולות יותר גם בעולם הטיפול וגם בעולם הניהול הפיננסי

סימן טוב:  כשיודעים את המסגרות מראש ויודעים שהן ריאליות, קל יותר מצידנו גם לדרוש אכיפה שלהן

יונתן מישרקי: 	תודה למנכ"ל ולשר על הצגת הדברים

יונתן מישרקי:  אני חושב שיש פה ראייה רחבה, מקיפה ונכונה

יונתן מישרקי:  אנחנו פה כדי לבקר איפה שאנחנו רואים לנכון

יונתן מישרקי:  חברת הכנסת טטיאנה מזרסקי, בבקשה

טטיאנה (טניה) מזרסקי: משמח שאתם מחוברים לשטח, גם כבוד השר, גם המנכ"ל

טטיאנה (טניה) מזרסקי:  אני הרבה נמצאת בקשר עם בתי חולים, עם ארגונים

טטיאנה (טניה) מזרסקי:  כל הכבוד על הפעילות שלכם, אבל יש פערים שאתם חייבים לתת להם מענה

טטיאנה (טניה) מזרסקי:  כשנכנסתי לאולם ראיתי את מנכ"ל ומייסד ער"ן

טטיאנה (טניה) מזרסקי:  ער"ן היא מזמן כבר לא עוד עמותה שנותנת שירות, זה כבר הפך למיזם לאומי

טטיאנה (טניה) מזרסקי:  הם עכשיו מקבלים כל כך הרבה פניות שאי אפשר לתאר

טטיאנה (טניה) מזרסקי:  אנחנו חייבים לדאוג שהם לא יקבלו תמיכה דרך קול קורא כזה או אחר, אלא שיכניסו אותם כמיזם לאומי

טטיאנה (טניה) מזרסקי:  תחשבו איך תתנו להם תמיכה בדרך מיוחדת

טטיאנה (טניה) מזרסקי:       בבריאות הנפש הצגתם קווים מנחים

טטיאנה (טניה) מזרסקי:  אני יודעת שאתם עובדים, אבל אני מבקשת שתדחפו את זה מול האוצר כי זה נדחה בעוד שבועיים ובעוד שבועיים

טטיאנה (טניה) מזרסקי:  אנשים היו צריכים לקבל את הטיפול כבר אתמול, כבר שלשום, כבר לפני 90 יום

יונתן מישרקי: זה, בין היתר, גם התפקיד שלנו, טטיאנה, ואנחנו עושים את זה בכל הכוח, כמו שאת יודעת

טטיאנה (טניה) מזרסקי: דובר על הוספת תקנים לפסיכולוגים, לעובדים סוציאליים ולמטפלים במקצועות הבריאות

טטיאנה (טניה) מזרסקי:  היה פער ומחסור במקצועות הבריאות עוד לפני המלחמה, עוד לפני המשבר, והייתה תכנית שנכתבה, תכנית לטווח קצר, בינוני וארוך למקצועות הבריאות, כמו קלינאות תקשורת, טיפול בעיסוק, פיזיותרפיסטים, טיפול באוטיסטים

טטיאנה (טניה) מזרסקי:  אתם יודעים שעכשיו כשהמדינה במשבר המצב של האוכלוסייה המיוחדת הזאת מחמיר, הם צריכים טיפול מיידי

טטיאנה (טניה) מזרסקי:  יש תכנית שכבר נבנתה, רק צריך לתקצב אותה

טטיאנה (טניה) מזרסקי:  האם הכנסתם את היישום של התכנית הזאת שנבנתה ב-2022 לתקציב 2024?      יש חוסר בעניין של כיסאות הגלגלים המיוחדים לילדים

טטיאנה (טניה) מזרסקי:  אני מקבלת תלונות  על כך שילדים עם מכלול בעיות רפואיות שמוגבלים בניידות לא מקבלים כיסא ממונע חשמלי

טטיאנה (טניה) מזרסקי:  אני יודעת שיש מחלקה מיוחדת שמטפלת בזה, אבל מכיוון שאין מספיק תקצוב, משאילים כיסאות שלא מתאימים לילדים האלה

טטיאנה (טניה) מזרסקי:  מדובר על תוספת של שני מיליון שקלים כדי לסגור את הפער

טטיאנה (טניה) מזרסקי:  אימהות היום נאלצות לסחוב כיסאות כבדים מאוד שלא מתאימים לילדים

הבריאות אוריאל בוסו: לא הבנתי מה המשמעות של שני מיליון

טטיאנה (טניה) מזרסקי: צריך להוסיף שני מיליון

טטיאנה (טניה) מזרסקי:  אין הרבה ילדים כאלה

הבריאות אוריאל בוסו: אנחנו נבדוק את זה

טטיאנה (טניה) מזרסקי: צריך לתת להם אישור לכיסא ממונע שקל להרים אותו, שקל להפעלה

טטיאנה (טניה) מזרסקי:  זו לא הוצאה גדולה

טטיאנה (טניה) מזרסקי:  זה יקל על עשרות משפחות שסובלות מהבעיה הזאת

טטיאנה (טניה) מזרסקי:       הזכרת את בתי החולים בצפון

טטיאנה (טניה) מזרסקי:  שמחנו על כך שהכרזתם על בית חולים ברזילי באשקלון ועל בית חולים זיו בצפת כבתי חולים על, כמרכזים רפואיים על

טטיאנה (טניה) מזרסקי:  האם הם יקבלו תקציבים?     

הבריאות אוריאל בוסו: זה בתכנית המיטות

טטיאנה (טניה) מזרסקי: בנהריה נתתם אישור לרכישה והפעלת PET-CT למכון אונקולוגי

טטיאנה (טניה) מזרסקי:  הם לא יבנו את ה-PET-CT במכון האונקולוגי אם המרחב לא ממוגן

יונתן מישרקי: אני לא בטוח שאנחנו יכולים לדבר בדיון הפומבי הזה על מה ממוגן ואיפה

טטיאנה (טניה) מזרסקי: זה לא משהו חסוי, כי הם עוד לא בנו

טטיאנה (טניה) מזרסקי:  הם רוצים לבנות את זה במרחב ממוגן ולכן צריכים תקציב לביצוע העבודות האלו

טטיאנה (טניה) מזרסקי:  תהיו מחוברים וקשובים כמו שהייתם עד עכשיו ובהצלחה בשנת 2024

יונתן מישרקי: תודה רבה

יונתן מישרקי:  חברת הכנסת מיכל וולדיגר, בבקשה

מיכל מרים וולדיגר: גם אני מצטרפת לברכות על מה שנעשה ומה שייעשה

מיכל מרים וולדיגר:  אני רוצה להעלות נקודה שהיא רחבה הרבה יותר, וזה הנושא של קופות החולים

מיכל מרים וולדיגר:  מאז שהגעתי לכנסת לפני שלוש שנים אני מנסה להתחקות אחר אופן הוצאת הכספים מהקופות החוצה, אני מנסה לקבל נתונים

מיכל מרים וולדיגר:  אני לא מצליחה להבין איך מערכת ציבורית אמורה לדעת איך לכלכל את צעדיה, איפה לשים את המרב, מה מצליח ומה לא מצליח כשאין נתונים

מיכל מרים וולדיגר:  פניתי כמה וכמה פעמים למ

מיכל מרים וולדיגר: מ

מיכל מרים וולדיגר: מ שיתנו נתונים, שיביאו נתונים, אבל הם לא נענים וגם אני לא נענית

מיכל מרים וולדיגר:  נדמה לי שכ-70% מתקציב משרד הבריאות מופנה לקופות, שכל מס הבריאות שאנחנו משלמים לביטוח לאומי מופנה לקופות, ושחוץ מזה יש את ההכנסות העצמיות

מיכל מרים וולדיגר:  אני יודעת איך נכנסים כספים, אבל אין לי שמץ של מושג איך יוצאים הכספים

מיכל מרים וולדיגר:  איך אנחנו גורמים לקופות להעביר לנו נתונים חשובים, בוודאי ובוודאי בתחום בריאות הנפש?     אני חושבת שעם כל הכבוד למענקים, המענקים ללא הסכמי שכר לא יביאו אף אחד למערכת

מיכל מרים וולדיגר:  חייבים לעבוד על הסכמי שכר טובים, כדי שהאנשים יישארו במערכת

מיכל מרים וולדיגר:  ברור לכל הפסיכולוגים שהם לא הולכים לקבל סכום שמשתווה למה שהם יקבלו בפרטי, אבל בהחלט יש המון יתרונות בלעבוד במערכת

מיכל מרים וולדיגר:  אני מתנגדת לאירוע הזה של תומכי נפש, אני חושבת שהוא אירוע מסוכן

מיכל מרים וולדיגר:  יש כל כך הרבה שחקנים היום על המגרש, אם זה עובדים סוציאליים, מטפלים באומנות, מטפלים עם כלבים, פסיכותרפיסטים

מיכל מרים וולדיגר:  אלה מקצועות שנמצאים היום בשוק הפרטי וחייבים להסדיר אותם

מיכל מרים וולדיגר:  כל אדם היום יכול לרשום לו על הדלת שהוא מטפל באמנות, שהוא פסיכותרפיסט, והציבור שלא יודע הולך לקבל טיפול

מיכל מרים וולדיגר:  האחריות שלנו היא להסדיר את המקצועות האלה

יונתן מישרקי: תודה רבה

יונתן מישרקי:  פרופסור ציון חגי, בבקשה

ציון חגי: תודה, אדוני היושב ראש

ציון חגי:  מדינת ישראל חיה בתקופה שלא ידענו כמותה, מאתגרת מאוד, בוודאי מאתגרת את מערכת הבריאות במדינת ישראל

ציון חגי:  כשאני יושב פה אני בהחלט גאה במערכת הבריאות במדינת ישראל

ציון חגי:  כמובן שאנחנו רואים את התוצאות גם בטיפולים בסורוקה, גם בברזילי, גם בצפון הארץ

ציון חגי:  המסירות של הרופאים והצוותים הרפואיים היא מסירות שלא קיימת באף מקום בעולם

ציון חגי:  אני מדבר עם רופאים רבים בעולם, אם בזומים ואם באמצעי תקשורת, שרוצים ללמוד מישראל איך הצלחנו לטפל בכל כך הרבה פצועים ביום אחד

ציון חגי:  זה היה מבצע יוצא דופן שלא היה מאז מלחמת העולם השנייה - רופאים ואחיות נשארו ימים שלמים בעבודה, נתנו הכל למען החיילים שלנו ולמען האזרחים שנפצעו

ציון חגי:        צריך להסתכל מה הן הבעיות המרכזיות, וכאן יש חפיפה בין ההסתדרות הרפואית למצגת שמנכ"ל משרד הבריאות הביא כעת

ציון חגי:  כתבתי מכתב למנכ"ל משרד הבריאות על הבעיות המרכזיות שאנחנו חושבים שצריך לטפל בהן, כשאחת מהן זה הנושא של בריאות הנפש

ציון חגי:  ברור שחייבים להשקיע הרבה מאוד כסף למען החוסן של תושבי מדינת ישראל, של החיילים ושל הלוחמים שלנו

ציון חגי:  הדבר השני, השקעה במחלקות שיקום

ציון חגי:  אחד הדברים שצריך לזכור זה את נושא מיגון בתי החולים

ציון חגי:  מנהל מחלקה צריך להחליט אם להקים 12 מיטות טיפול נמרץ שהוא צריך, או להקים רק שמונה מיטות טיפול נמרץ

ציון חגי:  אם הוא יקים 12, זה יהיה ללא מיגון, אבל אם הוא יקים שמונה, זה יהיה עם מיגון

ציון חגי:  תוך שנתיים-שלוש צריך למגן את חדרי הניתוח ואת היחידות לטיפול נמרץ, כי מנתחים ישבו ולא ניתחו בגלל שלא היה מיגון

יונתן מישרקי: קיימנו על זה דיונים חסויים

יונתן מישרקי:  יש פרוייקטור שהמשרד מינה לצורך העניין הזה - אבי בן זקן

יונתן מישרקי:  יש למשרד קדימויות לפי אפשרות ביצוע, כאשר חלק כבר בוצע, חלק דרשנו בשבילו תקצוב ממשרד האוצר לביצוע מידי, וחלק הוא בתכנית רב שנתית

יונתן מישרקי:  המשרד די ערוך לפי לוחות זמנים

הבריאות אוריאל בוסו: בוודאי שהעדיפות היא חדרי ניתוח, ותראה מה קורה בברזילי, בסורוקה

הבריאות אוריאל בוסו:  לא נמגן את חדרי הלידה לפני חדרי הניתוח וחדרי הטראומה

ציון חגי: צריך להתחיל בזה במידי, משום שאנחנו צפויים לתקופה ארוכה

ציון חגי:  כמו שמערכת הביטחון צריכה להיות עצמאית ולא תלויה בגורמי חוץ, כך מערכת הבריאות חייבת להיות עצמאית במדינת ישראל

ציון חגי:  אנחנו מתנגדים לכל מיקור חוץ של שירותי רפואה

ציון חגי:  אם יש פסיכיאטריה במצוקה, צריך להשקיע בפסיכיאטריה, ואם יש גנטיקה במצוקה, צריך להשקיע בגנטיקה

ציון חגי:  להביא רופאים מחו"ל ולטפל מרחוק, זה פלסטר למערכת הבריאות

ציון חגי:  רבותיי, אנחנו חייבים לבנות מערכת בריאות עצמאית

הבריאות אוריאל בוסו: פרופסור חגי, אני רוצה להודות לך על העבודה המצוינת שאתה עושה, על שיתוף הפעולה עם משרד הבריאות

הבריאות אוריאל בוסו:  כל אזרח במדינת ישראל יודע שלחכות לבדיקת MRI ארבעה חודשים זה חיים או מוות

הבריאות אוריאל בוסו:   מבחינתי זה לא יכול להיות יותר מחודש

הבריאות אוריאל בוסו:  אם יודיעו לך שאי אפשר לעשות MRI כי אין רדיולוג שיכול לפענח, נלך לכל מיני כיוונים

ציון חגי: זה מקצוע במצוקה שצריך לתמוך בו, כי היו רדיולוגים והיו הרבה פסיכיאטריים

יונתן מישרקי: תודה רבה

יונתן מישרקי:  חברת הכנסת צגה מלקו, בבקשה

צגה מלקו: אדוני היושב ראש, כבוד השר, המנכ"ל, אני משבחת אתכם על העבודה שאתם עושים במשרד הבריאות, על כך שבתקופה כל כך קשה אתם ממלאים את תפקידכם

צגה מלקו:  ביום חמישי היינו בסיור בבית מאזן

צגה מלקו:  פעם ראשונה ראיתי בית מעורר השראה בפתרון שהוא נותן, אבל גם המקום קטן וגם הנגישות היא לא לכל האוכלוסייה

צגה מלקו:  כל אזרח במדינת ישראל צריך לדעת על השירותים שאתם נותנים

צגה מלקו:  אמנם אני מייצגת את כל אזרחי מדינת ישראל בתור חברת כנסת, אבל אני תמיד הולכת לכיוון של אוכלוסיות מוחלשות, כי גם המצב שלהן קשה וגם רמת המודעות שלהן נמוכה ובגלל זה הן לא צורכות את השירות

צגה מלקו:  כל שירות שאתם נותנים צריך להביא לידיעת האנשים בשפה שהם מבינים, לפי התרבות שהם מבינים, כי בלי מודעות אף אחד לא יקבל את העזרה

צגה מלקו:       קופות החולים, שהן קופות ציבוריות, צריכות להיות שקופות

צגה מלקו:  לא יכול להיות שאנחנו, נציגי הציבור, לא נוכל לקבל את הנתונים

יונתן מישרקי: תודה רבה

יונתן מישרקי:  חבר הכנסת ירון לוי, בבקשה

ירון לוי: תודה רבה, כבוד היושב ראש

ירון לוי:  כבוד השר, אני מצטרף למחמאות

ירון לוי:  כל השאלות הקשות האלו הן כי אנחנו יודעים שאתה, כבוד השר, נמצא כאן ויש הזדמנות לעשות שינוי

ירון לוי:  אולי זה נשמע כביקורת ואנחנו קצת ניצים באמירות שלנו, אבל זה בגלל שאתה נמצא פה ויש לנו עם מי לנהל את השיח

הבריאות אוריאל בוסו: אני יודע שזה נושא שקרוב לליבך עוד לפני היותך חבר כנסת

ירון לוי: אמת

ירון לוי:  כרגע, מבחינתי, זאת מצגת שעוברת מאוד יפה מבחינה רעיונות, אבל מבחינה פרקטית, מבחינת ביצוע אין כאן שום בשורה עד שלא יהיה כסף ועד שלא נדע לאן הולך הכסף

יונתן מישרקי: תודה רבה

יונתן מישרקי:  שיר כהן, סמנכ"לית מכבי שירותי בריאות, בבקשה

שיר כהן: אני רוצה להתייחס למשפחות החטופים שהיו בפתיחה, לחזק אותם, להביע הזדהות, ולהגיד שהמחויבות שלנו כקופה היא לעטוף וללוות את כל השבים על ידי פסיכותרפיסטים, רופאים ואחיות

שיר כהן:  אין ספק שמערכת הבריאות היא חלק אינטגרלי ומרכזי בכל הלחימה

שיר כהן:  אנחנו קודם כל רואים את עניין רצף השירות ועושים הכל כדי להבטיח את רציפות התפקודית והשירותית לכל המטופלים שלנו

שיר כהן:  זה גם המקום להביע הערכה לשר, ליו"ר ולמנכ"ל, שמגיעים לבתי החולים ולקופות כדי לפתור את הבעיות שעולות וצפות כל הזמן

יונתן מישרקי: וחברי הוועדה

שיר כהן: וחברי הוועדה שהיו אצלנו במכבי

שיר כהן:  זה המקום להגיד שאנחנו נערכים לתרחישים שונים של הלחימה בזירות השונות

שיר כהן:       בבריאות הנפש הגענו למחסור אדיר באוקטובר, אבל אנחנו מתחת לאלונקה, אנחנו עם מוקדים  טלפוניים, עם סיירות מיוחדות שנמצאות אצל המפונים בבתי המלון

שיר כהן:  אנו מרחיבים עכשיו טיפולים קבוצתיים, עושים גיוס מאסיבי של מטפלים

שיר כהן:  בהיבט של בריאות הנפש נדרשת הוודאות התקציבית והמשאבים

שיר כהן:  כפי שגם הבטחתם את סכומי הייצוב, אישרתם את סכומי הייצוב החשובים לקופות ואת הכספים והמשאבים, כך צריך לעשות גם בבריאות הנפש

שיר כהן:  אנחנו רואים את העלייה באבחונים של דיכאון וחרדה, מה שרק ילך ויחריף, ואנחנו נמצאים כאן כדי לטפל בכל הדברים האלה

יונתן מישרקי: תודה רבה

יונתן מישרקי:  חבר הכנסת יאסר חוג'יראת

יאסר חוג'יראת: אני מצטרף לשבחים שנתנו לכבוד השר, למנכ"ל וליושב ראש הוועדה

יאסר חוג'יראת:  באוקטובר 2021 התקבלה החלטת ממשלה מס' 550 - תכנית כלכלית לצמצום פערים בחברה הערבית עד 2026

יאסר חוג'יראת:  משרד הבריאות היה אמור לתת 60 מיליון בשנה, משרד האוצר היה אמור לתת 70 מיליון שקל

יאסר חוג'יראת:  ב-2022 משרד הבריאות לא נתן את החלק שלו

יאסר חוג'יראת:  דובר בתכנית גם על 30 מיליון שקל לטיפול בסוכרת בחברה הערבית

יאסר חוג'יראת:  כנראה שהכסף הזה לא הלך לטפל בסוכרת בחברה הערבית, הוא הלך לסגור את הגירעונות של הקופות

יאסר חוג'יראת:  מה עושה המשרד כדי להחזיר את התקציבים האלה לחברה הערבית?      

יונתן מישרקי: תודה רבה

יונתן מישרקי:  חבר הכנסת ואליד אלהואשלה

וליד אל-הואשלה: מפרוץ המלחמה ראיתי איך הצוותים הרפואיים עבדו יחד כולם על מנת להציל אנשים, ופה אני רוצה להביע תודות לבית חולים סורוקה על המאמץ האדיר שהוא עשה בתקופה הכל כך קשה שהייתה לנו

וליד אל-הואשלה:  אין ספק שאנחנו נמצאים כולנו בתקופה לא קלה, לא פשוטה

וליד אל-הואשלה:  אדוני השר, החברה הבדואית בנגב ספגה מכה קשה בתחילת המלחמה

וליד אל-הואשלה:  פניתי אליך, אבל לצערי הרב עד עכשיו לא קיבלנו מענה לגבי מרפאות שאין בהן מיגון

וליד אל-הואשלה:  נכון שעכשיו אין רקטות שנופלות על היישובים, ונכון שכמות הטילים שמשגרים נמוכה מאוד, אבל אנחנו לא צריכים לחכות למלחמה הבאה או לסבב הבא כדי לטפל בנושא הזה

וליד אל-הואשלה:  הבטחת לי שתטפל בנושא הזה

הבריאות אוריאל בוסו: העברתי את זה אצלנו לאבי בן זקן שעמד מול קופת חולים כללית כדי לתת מענים איפה שצריך

הבריאות אוריאל בוסו:  הקופה יודעת לתת את המענה המיגוני, אבל אני אבדוק עוד הפעם מה נעשה בנושא

הבריאות אוריאל בוסו:  יש לי את כל הרשימה

וליד אל-הואשלה: בכפרים הלא מוכרים יש אוכלוסייה של כמעט 40,000 תושבים ואין בהם אפילו מרפאה אחת

וליד אל-הואשלה:  אני מוכן להירתם על מנת להקים מיון קדמי בחורה או בשגב שלום, כדי לעזור לאוכלוסייה בתקופה הזאת ובתקופות הבאות

וליד אל-הואשלה:  אנחנו לא רוצים לחכות למצב מלחמתי על מנת לתת שירות לאזרחים

וליד אל-הואשלה:       אתמול פניתי לכבוד השר וגם ליו"ר ועדת הבריאות לגבי מבחן הרישוי לסטודנטים בחודש רמדאן

וליד אל-הואשלה:  חודש רמדאן הוא חודש קדוש, חודש של אמונה, חודש של תפילות

וליד אל-הואשלה:  אנחנו עוד פעם נופלים בתאריכים שקובעים, אם זו הממשלה בעניין הבחירות בסבב השני - -     

יונתן מישרקי: שמעתי שאין אחידות ביניכם בנושא הזה, שחלק אומרים שאין להם בעיה לקיים את המבחנים גם כשזה נופל על הצום, חלק אומרים אחרת

הבריאות אוריאל בוסו:  מדובר ב-2,000 נבחנים בגני התערוכה

הבריאות אוריאל בוסו:  ניסו לקבוע תאריך קרוב אחר, אבל לא הצליחו

הבריאות אוריאל בוסו:  חלק מחברי הכנסת מהמגזר אמרו שזה משהו שהם יודעים להתמודד איתו

הבריאות אוריאל בוסו:  לא הצליחו לתאם תאריך אחד שיהיה מקובל, בפרט כשישנם חבר'ה שנמצאים במילואים

וליד אל-הואשלה: מכובדי השר, יש פנייה רשמית מהסטודנטים להקדים את המבחן

וליד אל-הואשלה:  אני רוצה לראות חבר כנסת אחד שיגיד לציבור שהוא בעד שהמבחן יתקיים ברמדאן - אין סיכוי כזה, אין דבר כזה

יונתן מישרקי: יש

יונתן מישרקי:  נדבר על זה אחרי זה, לא בפורום כזה

יונתן מישרקי:  חבר הכנסת משה רוט, בבקשה

משה רוט: תודה רבה, כבוד יושב הראש, ותודה רבה, כבוד השר והמנכ"ל

משה רוט:  התקופה הזאת היא הזמן להציף את איך שמערכת הבריאות פועלת ברמה גבוהה, וגם מהרגע הראשון ראו את זה, אבל זה הציף את הפערים שקיימים שנים רבות - מיגון אמבולנסים, מיגון בתי חולים, הציוד במכון הרפואה המשפטית

משה רוט:  כל אחד מהדברים האלה שווה דיון מיוחד

משה רוט:  אנחנו חושבים שזה ממש הזמן לעשות סגירת פערים על ידי מתן תקציבים גדולים

משה רוט:  יש גם בירוקרטיה בנוגע לכוח אדם שאפשר לפתור, אבל בעיקר מדובר בתקציב כדי סוף כל סוף לסגור את הפערים של שנים רבות

משה רוט:  המערכת נמצאת במצב מאוד טוב בגלל ששלושתכם נמצאים בראש המערכת

משה רוט:  אתם באמת מסורים בלב ובנפש, ואתם לא יודעים כמה שאתם מיוחדים בדבר הזה, אבל צריך לבוא עם תשובות, צריך לסגור את הפערים אחת ולתמיד, אולי אפילו בתקציב של תכנית חומש

יונתן מישרקי: אני מודה לך על המחמאות

יונתן מישרקי:  אני בהחלט מסכים עם מה שאתה אומר לגבי השר והמנכ"ל, אבל לגביי - אני לא בטוח

יונתן מישרקי:  חבר הכנסת ניסים ואטורי

ניסים ואטורי: אני מחזק את דברייך לגבי זה שהמשרד הוא אחד המשרדים הראשונים שעמד במשימה הלא פשוטה הזאת והלא מתוכננת בכלל

ניסים ואטורי:       ברור שהסייבר הלאומי צריך לקחת חלק בהגנה של מערכות הבריאות ולא יכול להיות שיפילו על מערכת הבריאות להתעסק בדבר הזה

ניסים ואטורי:  כשהוקם מרכז הסייבר הלאומי, הרעיון היה שהוא יגן על מדינת ישראל, כאשר חלק מזה זו מערכת הבריאות

יונתן מישרקי: פרצת לדלת פתוחה

יונתן מישרקי:  קיימנו על זה דיון

יונתן מישרקי:  זה לא פשוט איך שאתה מציג את זה

ניסים ואטורי: הייתי בדיון

יונתן מישרקי: אני ארחיב איתך אחרי זה באישי

ניסים ואטורי: דיברנו פה על שיקום

ניסים ואטורי:  אני חושב שחשוב לשים את הדגש בצפון, בדרום, בפריפריה, כי היום יש, לצערנו, הרבה דורשי שיקום במקומות האלה

יונתן מישרקי: כאיש צפון אתה בטוח יודע  מה נעשה על ידי פורייה בנושא השיקום

ניסים ואטורי: כן, בוודאי, טיפלנו בזה בוועדה

ניסים ואטורי:  צריך לשים לב שהחלוקה של התקציבים תהיה שווה, שהיא לא תתרכז רק במרכז הארץ, כי אנחנו יודעים מה קורה במקרה של התקפת טילים

ניסים ואטורי:  אנחנו יודעים שישראל חזקה בבריאות, חזקה בביטחון, ואת הבריאות צריך להשאיר קדימה, בחזית תמיד

יונתן מישרקי: תודה רבה

יונתן מישרקי:  חברת הכנסת לימור סון הר מלך, בבקשה

לימור סון הר-מלך: אני אצטרף לברכות, לתודות

לימור סון הר-מלך:  אני חושבת שאין מתאימים מכם לעת הזאת

לימור סון הר-מלך:  החברה בישראל עוברת דברים מאוד מאוד מאתגרים ברמה הפיזית וברמה הנפשית

לימור סון הר-מלך:  אני רוצה להתמקד בנושא של בריאות הנפש, בנושא של בתים מאזנים

לימור סון הר-מלך:  דיברו פה על נגישות של מעונות

לימור סון הר-מלך:  חשוב להכיר לציבור את האפשרות הזאת

לימור סון הר-מלך:  אני חושבת שבתים מאזנים הם שינוי הפרדיגמה של בריאות הנפש

לימור סון הר-מלך:  זה נכון שהמערכת מורעבת, אבל דווקא בגלל שהיא מורעבת צריך לחשוב איך לשנות את אותם לופים, את אותם מעגלים, את אותם דפוסים, את אותם סדרי עבודה

לימור סון הר-מלך:  השינוי הזה הוא שינוי שיכול להיות הצעד הראשון

לימור סון הר-מלך:  הוא עוד לא הדבר האידיאלי והחזון, אבל הוא חשוב, משמעותי, יביא בשורה, יביא תיקון בדבר הזה, הוא סוג של יציאה מתוך הקונספציה

לימור סון הר-מלך:  האם נלקחו בחשבון לגבי הבתים המאזנים כספי ההקצאה של הקרן לאזרחי ישראל?      

הבריאות אוריאל בוסו: של הגז?     

לימור סון הר-מלך: נכון

לימור סון הר-מלך:  הקצינו 35 מיליון לטובת העניין הזה, לטובת בינוי של בתים מאזנים

יונתן מישרקי: אולי עדיף שהם לא ייקחו את זה בחשבון, כדי שיתנו כסף נוסף

לימור סון הר-מלך: לא, צריך שהם יקחו את זה בחשבון

לימור סון הר-מלך:  את מה שיכול לעזור אנחנו רוצים לקדם, אנחנו לא באים להקשות

לימור סון הר-מלך:  דיברתם על תכנית ארבע שנתית, על כך שבמהלך כל שנה ייבנו 25 בתים מאזנים שיהיו סוג של מענה אמיתי, רציני, מכבד ומשקם לאותם פגועי ומתמודדי נפש

לימור סון הר-מלך:  האם כספי התמיכה שמועברים לקופות החולים בתחום הזה יהיו צבועים לטובת הנושא של בתים מאזנים?      אני רוצה לשמוע איפה עומדת הסוגיה של ההסדרה, של ההכרה במטפלים באמנות

לימור סון הר-מלך:  אני רוצה להתחבר לדברים של חברתי חברת הכנסת טטיאנה מזרסקי ביחס לכיסאות ממונעים לאותם נכים

לימור סון הר-מלך:  אני אשמח לדעת איך מאפשרים להם כיסאות תקניים וקלים לשינוע

לימור סון הר-מלך:  ההתמודדות עם אותן נכויות מורכבות היא גם ככה קשה

לימור סון הר-מלך:  אותם הורים מתמודדים עם מציאות כאובה, קשה ומייסרת, לכן אנחנו צריכים לראות איך אנחנו מסייעים להם לפחות בדברים האלה

הבריאות אוריאל בוסו: חברת הכנסת מיכל וולדיגר שאלה לגבי קופות החולים

הבריאות אוריאל בוסו:  ברור שאנחנו יודעים מה הקופות עושות עם הכסף שאנחנו מעבירים להן

הבריאות אוריאל בוסו:  חלק גדול מאוד מהכסף הן מקבלות במבחני תמיכה, לפי תחומים ספציפיים, לפי מה שהן עושות בקהילה, לפי מה שהולך בבתי החולים

הבריאות אוריאל בוסו:  זה לא שאנחנו נותנים להן מיליארדים ואומרים להן לבוא אלינו בסוף השנה עם הגירעונות

הבריאות אוריאל בוסו:  גם לבריאות הנפש מקבלים לפי פעילות, לפי הגדלת מגעים, לפי המפגשים

לימור סון הר-מלך:  לי ברור שהכספים מפוקחים ויודעים לאן הם הולכים

לימור סון הר-מלך:  אפשר להקים 25 בתים מאזנים במהלך שנת 2024, רק בסוף צריך לתפעל אותם

לימור סון הר-מלך:  אם קופות החולים לא ירכשו שירותים - -     

סימן טוב: כשאנחנו נותנים כסף לקופות החולים, אנחנו נותנים אותו בין היתר עבור בתים מאזנים

לימור סון הר-מלך: השאלה אם זה צבוע?     

סימן טוב: צבוע

סימן טוב:  בבריאות הנפש יש פרקים מסוימים, כאשר כל קופה בוחרת במה להתמקד

סימן טוב:  אנחנו נותנים להן דרגות חופש, כי אחת רוצה יותר בנושא א', אחת רוצה יותר בנושא ב'

סימן טוב:  אנחנו מאפשרים להן את הגמישות בתיאום איתנו

יונתן מישרקי: ענבל חרמוני, יושבת ראש העובדות הסוציאליות

ענבל חרמוני: כשהייתי בדיון בוועדה למעמד האישה שבו דובר על סיוע נפשי למילואימניקים ובני משפחותיהם, נחרדתי מהעובדה שמה שמציעים להם זה ואוצ'רים על סך של 1,500 שקל עבור טיפולים

ענבל חרמוני:  ואוצ'רים זו דרך מצוינת לפרק את השירות הציבורי

ענבל חרמוני:  1,500 שקל זה חמישה טיפולים אצל מטפל פרטי שמחויב לקחת מחיר נמוך

יונתן מישרקי: זה משרד הביטחון נותן

הבריאות אוריאל בוסו: זו התכנית הגדולה

ענבל חרמוני: אתם חייבים לתקשר אחד עם השני

הבריאות אוריאל בוסו: גברת חרמוני, ניתן מענים לפי מה שיידרש

הבריאות אוריאל בוסו:  אנחנו נותנים גם מענים מעבר לבני משפחות המילואימניקים

הבריאות אוריאל בוסו:  כחלק מתקציב מענק המילואים יהיה גם תקציב מסוים לבריאות הנפש

ענבל חרמוני: ואוצ'ר מאוד מסוכן לפירוק השירות הציבורי, שזה שירות שאנחנו יודעים היום להגיד כמה הוא חשוב

ענבל חרמוני:  התזה שאומרת שצריך שירות ציבורי רזה כבר לא רלוונטית, למרות שבאגף תקציבים באוצר מאוד מחבבים אותה

ענבל חרמוני:      יש לנו את העובדים של סל שיקום, שרובם ככולם הם עובדים סוציאליים

ענבל חרמוני:  סל השיקום הוא  במיקור חוץ, מה שאומר שזה יצא בחלקו מאחריות המשרד, שמאוד קשה לקלוט עובדים, ושלא מיישמים שם את צו ההרחבה שחייבים ליישם

ענבל חרמוני:  עובדי סל שיקום הם העובדים שימנעו את האשפוזים החוזרים והולכים

ענבל חרמוני:       יש עובדות ועובדים סוציאליים במערכת הבריאות שהם חלק אינטגרלי מהשירותים הסוציאליים בבתי החולים הכלליים, בוודאי בתחום בריאות הנפש

ענבל חרמוני:  כן, יש הסכם, אבל רק חצי ממנו מיושם

ענבל חרמוני:  איפה החצי השני? אני צריכה אותו עכשיו, לא ב-2025

ענבל חרמוני:  המנכ"ל והשר, אני צריכה את עזרתכם, כי המציאות מלמדת שהעובדות הסוציאליות לא מגיעות לשירות הציבורי גם אחרי הפעימה הראשונה של הרפורמה

ענבל חרמוני:  ההסכם היה הסכם רגיל, הוא היה לפני ה-7 באוקטובר, לכן אל תגידו שיש לנו הסכם שכר

ענבל חרמוני:  זו בריחה מאחריות להגיד שיש לנו הסכם שכר

ענבל חרמוני:  יש עובדות סוציאליות במערכת הבריאות שרואות שהפסיכולוגים עכשיו קיבלו ולכן הן לא יגיעו

ענבל חרמוני:  צריך תמריצים גם לעובדות ולעובדים הסוציאליים בכל המערכות, ספציפית במערכת הבריאות

יונתן מישרקי: תודה רבה

יונתן מישרקי:  בועז גור, פורום ארלוזורוב

בועז גור: תכנית משרד הבריאות שהוצגה כאן, שהיא בהיקף של שלושה וחצי מיליארד, עומדת בסתירה לתכנית של האוצר להגדלת בסיס התקציב ב-2024

בועז גור:  האוצר הציג תכנית שלפיה ב-2024, והוא לאט לאט מציג את התכנית שלו מאיפה להביא את המקורות, התקציב יגדל ב-40 מיליארד, כאשר 30 מיליארד מתוכו ילך למערכת הביטחון

הבריאות אוריאל בוסו: לא אמרו לי שכאן זו ועדת כספים

הבריאות אוריאל בוסו:  תן לנו להתמודד מול משרד האוצר לגבי מה רשום ומה לא רשום

הבריאות אוריאל בוסו:  זה לא הזמן

הבריאות אוריאל בוסו:  כשיהיה דיון ראשון בממשלה על התקציב ביום חמישי, נדע לדבר

בועז גור: אני מדבר על נתונים שיצאו

יונתן מישרקי: הוא אומר לך שהם יודעים לדבר עם האוצר

בועז גור: מתוך 10 מיליארד שקלים שמתוכננים להוצאות האזרחיות, 16% הולכים למערכת הבריאות, כאשר הדרישה כרגע היא ליותר מפי 2

בועז גור:  מערכת הבריאות נכנסה לתוך ה-7 באוקטובר ולתקציב 2024 כשהיא גם ככה מערכת מורעבת ומיובשת – זמני המתנה לרופאים, כמות הרופאים המומחים שקיימים,  הבדלים בין מרכז לפריפריה, אנשים שמוותרים על טיפולים רפואיים בגלל חוסר היכולת שלהם לממן אותם

בועז גור:  הפער שקיים היום בהוצאות האזרחיות, כשזה כולל את מערכת הבריאות, בינינו לבין ממוצע מדינות ה-OECD הוא של 170 מיליארד שקל

בועז גור:  כדי ללכת ולסגור את הפער הזה לא צריך ללכת בכיוון של הגדלה רק לטובת המלחמה כפי שכרגע מנוסח בוועדת הכספים, אלא בכיוון אחר, כי אחרת מערכת הבריאות תוכל אולי לתת את המענה למלחמה אבל לא תוכל להמשיך ולתת את המענה לטווח ארוך, לא תוכל לשקם את עצמה

יונתן מישרקי: תודה רבה

יונתן מישרקי:  סיגל משהיוף, ארגון הרופאים העצמאיים

סיגל משהיוף: תודה רבה על הפעילות המאומצת שאתם עושים

סיגל משהיוף:  רואים שאתם עושים פעילות, רואים שאתם מתאמצים ביתר שאת

סיגל משהיוף:  מה שהולך ויוצר פערים כל פעם מחדש, זה הקושי בבקרה קבועה ובחקירה של הצעדים שאנחנו עושים במהלך הזמן

סיגל משהיוף:  כן יש פה אירוע שהוא בלתי נתפס, כן יש פה מצב שהוא אסוני שצריך להתמודד איתו

סיגל משהיוף:  במהלך הדרך צריך לעשות בקרות ולבדוק שאנחנו באמת עומדים במה שאנחנו מציבים לעצמנו

סיגל משהיוף:  מערכת בריאות הנפש נכנסה, כמו שאמר גם בועז, בחסר מאוד משמעותי, בוודאי בכל מה שקשור בכוח אדם

סיגל משהיוף:  אנחנו יודעים שתכנית תמריצים היא פשוט לעג לרש

סיגל משהיוף:  מה כן יכול לעזור? חקירה, לבדוק מה משפיע על שביעות הרצון של המטפלים, מה גורם להם להיכנס לתחום מלכתחילה, מה גורם להם להישאר בו, מה גורם לשחיקה של המטפלים, מה משפיע על שביעות הרצון ועל החלטות הקריירה המקצועיות שלהם

יונתן מישרקי: זה לא פרמטר אחד, זה כמה פרמטרים יחד

יונתן מישרקי:  דיברו על ראייה הוליסטית, וגם המשרד מבין את זה

יונתן מישרקי:  דבי צפתי, בקשה

דבי צפתי: אני אימא של ליאור שהתאבדה בשנת 2010 כשהיא בת 18

דבי צפתי:  אני מבקשת להודות על הזכות לפתוח את הדיון הזה עם משפחות החטופים

דבי צפתי:  משרד הבריאות הבהיר שהעלייה בפועל במקרה האובדנות לא קורית, מה שעצר את חרושת השמועות חסרות התקדים שרצו ברשת

דבי צפתי:  אנחנו מודים לכם על ההצהרה האחראית, ומבקשים לדעת כיצד מתכנן המשרד לוודא שאכן משרת הבקר תתחיל לעבוד

דבי צפתי:  המכרז היה תקוע

דבי צפתי:  התבשרנו בסוף שבוע שעבר שהמכרז יצא מהתקיעות שלו

דבי צפתי:  איך אנחנו מוודאים שיהיו לנו  נתוני אמת לגבי מספר האנשים שמתאבדים מידי שנה במדינת ישראל? התקציב של היחידה הלאומית למניעת אובדנות נתקע על 17 מיליון, כשהוא היה אמור להגיע ל-28 מיליון

דבי צפתי:  זאת יחידה מצוינת, עובדת מצוין, ואנחנו רוצים להגיד שאנחנו רואים פירות, אנחנו רואים ירידה וטיפול נכון במניעת אובדנות

דבי צפתי:  אנחנו מבקשים להרים את התקציב של היחידה

דבי צפתי:  מה המשרד מתכנן לעשות על מנת שישתמשו בטופס החדש והמצוין שהכינו לגבי נשיאת נשק? כרגע משתמשים בטופס ישן

דבי צפתי:  השאלות החשובות שהמשרד רצה לברר לגבי הכשירות הנפשית של האנשים לשאת בנשק, לא נשאלות

דבי צפתי:  אני מבקשת לדעת מתי זה יתחיל לקרות

יונתן מישרקי: תודה רבה

יונתן מישרקי:  נעמה כהן, בקשה

נעמה כהן: תודה רבה, אדוני היו"ר

נעמה כהן:  שנת 2024 הוגדרה כשנת מלחמה

נעמה כהן:  איזה צעדים משרד הבריאות מתכוון לעשות במידה ותתפרץ שוב מערכה גדולה כמו שהתפרצה ב-7 באוקטובר מבחינת היערכות בתי החולים - מעבר למתכונת חירום, סיוע למסגרות של ילדים, כל מה שקשור לתנאי העבודה של המתמחים? בחודש דצמבר הייתם אמורים להתכנס ולהחליט באיזה בתי חולים נוספים תקצרו תורנויות של מתמחים

נעמה כהן:  האם אתם מתכוונים להרחיב את קיצור התורנויות בשנת 2025? כי אם כן, אז צריך לתקצב תקנים בשנת 2024

נעמה כהן:  הסכם השכר של הפסיכולוגים נחתם עכשיו ושל העובדים הסוציאליים לא מזמן

נעמה כהן:  הרופאים כבר ארבע שנים עם הסכם פג תוקף, מינואר שנת 2020

נעמה כהן:  מה אתם מתכוונים לעשות בנושא? האם תקצבתם את זה לקראת שנת 2024, או שנצטרך לחכות לשנת 2025? המצוקה במקצועות הרפואה קשורה להסכם השכר

יונתן מישרקי: תודה רבה

יונתן מישרקי:  עידית סרגוסטי, בבקשה

עידית סרגוסטי: גם אני רוצה להתייחס לנושא של בריאות הנפש שלא במקרה חוזר ועולה כאן לאורך זמן כיוון שהמצב באמת קטסטרופאלי

עידית סרגוסטי:  הוזכר כאן על ידי השר שהמצב היה קטסטרופאלי עוד הרבה לפני המלחמה, שאנשים חיכו בתור שנה-שנה וחצי ואפילו שנתיים באזורים מסוימים כדי לקבל טיפול

עידית סרגוסטי:  המשרד מציג תכנית מאוד מרשימה, מעמיקה ויסודית לתיקון המערכת הזאת

עידית סרגוסטי:  אני מבינה מהדברים של המנכ"ל שכרגע רק כמה עשרות מיליוני שקלים מובטחים מתוך שני המיליארד שנדרשים

עידית סרגוסטי:  מה היעדים של המשרד מבחינת קיצור משכי המתנה? בכמה זמן אתם צופים שהתורים יתקצרו בהנחה שתקבלו את התקציב? באיזה מנגנון המשרד מתכוון לנקוט? עד עכשיו השתמשתם במבחני תמיכה, שזה כסף שלא מגיע לבסיס התקציב של קופות החולים ולטעמנו לא ממש הוכיח את עצמו

עידית סרגוסטי:  האם אתם מתכוונים להשתמש במנגנון אחר? אנחנו לא מדברים על למשוך אנשי מקצוע מהשוק הפרטי לציבורי בחברה הערבית, אנחנו מדברים על מחסור באנשי מקצוע בחברה הערבית

עידית סרגוסטי:  האם יש כוונות למשרד לעשות איזו שהיא תכנית בנושא? חברי הכנסת, ובעיקר חברי הכנסת מהקואליציה, אנחנו סומכים עליכם שלא תאפשרו לעוד תקציב לעבור בלי שהנושא של בריאות הנפש יקבל את המענה ההכרחי

יונתן מישרקי: אנחנו על זה

יונתן מישרקי:  עורכת הדין הדס ארנון שרעבי, בקשה

הדס ארנון-שרעבי: צריך לפרסם, לתקצב וליישם את התכנית להתמודדות עם המחסור בכוח אדם במקצועות הבריאות בשירות הציבורי, לפי החלטה 1140 שהתקבלה כבר בפברואר 2022

הדס ארנון-שרעבי:  התכנית עצמה, שכוללת פתרונות לטווח קצר, בינוני וארוך, כבר הייתה צריכה להתפרסם באוגוסט 2022

הדס ארנון-שרעבי:  השירותים בקופות החולים והשירותים החינוכיים נפגעים ומושפעים מהמחסור הגדול הזה

הדס ארנון-שרעבי:  כמובן שמי שנפגע ראשון זה הילדים עם הצורך במענים מיוחדים

הדס ארנון-שרעבי:  המחסור הזה החמיר מאוד במלחמה

הדס ארנון-שרעבי:  די אם נזכיר את המחקר האחרון שמדבר על החשש הגובר והנטייה של ילדים עם אוטיזם לחוות טראומה ורגרסיה שמצריכים טיפול של מטפלים במקצועות הבריאות

הדס ארנון-שרעבי:  כבר בתקצוב 2024 צריך לכלול את כל הפתרונות שהוצעו ב-2022 למחסור הגדול שרק הולך וגדל

הדס ארנון-שרעבי:  עלה פה הנושא של הפסיכולוגים, שצריך לדאוג להכנסת פסיכולוגים לשירות הציבורי, אבל אסור לשכוח גם להכניס את המטפלים במקצועות הבריאות

יונתן מישרקי: זה עלה פה

יעל רלוי: באנו לכאן כדי להעלות שני נושאים

יעל רלוי:  הראשון, התקציב לשירותי התפתחות הילד, והשני, הנושא של תקצוב הטיפול במשבר מקצועות הבריאות

יעל רלוי:  אנחנו מתגלגלים בכנסת ובין הממשלות השונות מזה 20 שנה עם התראות חוזרות ונשנות על המשבר בהתפתחות הילד וההשלכות הצפויות שלו לאורך השנים, אבל לצערי מעבר לפרוטוקולים מאובקים לא יצא מזה הרבה

יעל רלוי:  בשנה-שנתיים האחרונות, בדילי של כעשור, הבינו שצריך להתחיל להזרים יותר כספים למערכת, הוגדר מבחן תמיכה בסך של 80 מיליון שקלים לקופות מידי שנה שהיה אמור לסייע לצמצום זמני ההמתנה

יעל רלוי:  נקודת המוצא הייתה שילדים במקרה הטוב מחכים לטיפול במשך כחצי שנה, תשעה חודשים וגם שנה וחצי, ובמקרה הרע והשכיח מאוד - לא מקבלים שירות בכלל

יעל רלוי:  80 מיליון השקלים האלה הם אמנם מבורכים, אבל אנחנו יודעים שבסדרי הגודל של השירותים בהתפתחות הילד מדובר בסוג של בדיחה

יעל רלוי:  אם אני מפרקת את זה פר ילד, אנחנו מדברים על מאות שקלים בשנה למטופל

יעל רלוי:  אם אני אתייחס לשירותים בקרב אוטיסטים, אז יותר מ-60% לא מקבלים שירות בכלל, ושלושים ומשהו אחוז שמקבלים טיפול מצליחים למצות רק 12% מהסל

יעל רלוי:  המשמעות היא ש-90% מסל שירותי התפתחות הילד ביחס לילדים על הרצף הוא על הנייר בלבד, כשזה הפער שה-80 מיליון האלה, או הכמה מאות שקלים בשנה למטופל, אמורים לכסות

יעל רלוי:  כמובן שזה לא ריאלי

יעל רלוי:  המצוקה של השירותים האלה היא בשגרה מאוד מורכבת, בגלל שהגידול באוכלוסיית המטופלים מידי שנה גדלה באופן דרסטי והתקציב לא מדביק את זה

הבריאות אוריאל בוסו: נקודה מאוד חשובה

יעל רלוי: במיוחד בעת החירום אנחנו רואים עלייה בביקושים לשירותי התפתחות הילד

יונתן מישרקי: נעם וילדר, בבקשה

נעם וילדר: תודה לכבוד השר, למנכ"ל ולאדוני היושב ראש

נעם וילדר:  התכנית שהוצגה לגבי בריאות הנפש יושבת על עקרונות חשובים, על הרחבת המענים בקהילה וחיזוק התשתית הציבורית, אבל כשאנחנו מדברים על מה תוקצב, אז תוקצבו שירותים, תוקצבו בתי החולים

נעם וילדר:  אני לא מצליחה להבין איזה רכיבים בתכנית שתוקצבו משרתים את העקרונות החשובים האלה

נעם וילדר:      אני רק אזכיר שב-2015 האוצר ומשרד הבריאות הגדירו ששני אחוז מהילדים המבוטחים יצרכו שירותי נפש בקופות

נעם וילדר:  לפני המלחמה אנחנו יודעים שזה עלה וישב על 3%

נעם וילדר:  בשיחות בלתי פורמאליות עם הקופות, נאמר לנו שצופים שארבעה, חמישה אחוז ואפילו יותר ידרשו שירותי בריאות נפש בקופה

נעם וילדר:  מדובר בהערכת חסר, כי אנחנו יודעים שילדים לא יכולים להמתין שנה לתור

נעם וילדר:  אני יודעת שזה עבד לפי מבחני תמיכה בשנתיים האחרונות, אבל אני לא חושבת שמבחני תמיכה יצליחו לתת מענה להיקף כזה נרחב

נעם וילדר:  הייתי שמחה לדעת מה בבסיס התקציב הולך לעבור

נעם וילדר:       אני קצת מבולבלת לגבי תכנית משרד הבריאות

נעם וילדר:  מדברים עליה כתכנית של משרד הבריאות, מדברים עליה לפעמים כתכנית בין משרדית

נעם וילדר:  אני לא מצליחה להבין אם שני המיליארד האלה הולכים למשרד הבריאות או שגם למשרד החינוך ולמשרד הרווחה

יונתן מישרקי: תודה רבה

יונתן מישרקי:  ד"ר עמיחי תמיר, בבקשה

עמיחי תמיר: אני שמח לראות את חבר הכנסת אוריאל בוסו בתפקיד שר הבריאות, ואני מאוד מקווה שהוא לא יפרוש בחודשים הקרובים

עמיחי תמיר:  בכל רגע נתון נמצאים בארצות הברית ובאירופה אנשי מקצוע מהשורה הראשונה בכל תחומי הרפואה, כולל בפסיכולוגיה קלינית ובכל ההתמחויות

עמיחי תמיר:  האם נשקלה האפשרות לפנות באמצעות משרד החוץ לקונסוליות ולשגרירויות כי אנחנו מצויים בעת חירום שכנראה תימשך וצריכים הרבה משאבים?      

יונתן מישרקי: תודה רבה

יונתן מישרקי:  מיטל פרי, התאחדות התעשיינים, בבקשה

מיטל פרי: אני בעיקר פה בשביל להודות ולברך

מיטל פרי:  התעשייה הישראלית מונה אלפי מפעלים, כשמתוכם מאות מפעלים שקשורים למערכת הבריאות - ייצור תרופות, ציוד ומכשור רפואי, קנאביס, סייבר, טקסטיל, מזון, ריהוט

מיטל פרי:  התעשייה הזאת ממשיכה לפעול תחת המלחמה הזאת כמו גם במשברים קודמים דוגמת הקורונה

מיטל פרי:  ממש ברגעים אלה ד"ר רון תומר, שהוא נשיא ההתאחדות ויו"ר נשיאות המעסיקים, נמצא עם ראש הממשלה בסיור בקו העימות בצפון כדי לראות את האתגרים של המפעלים

מיטל פרי:  בשם כל התעשייה הזאת אני רוצה להודות לכבוד השר אוריאל בוסו שעוד בכובעו כיו"ר הוועדה הזאת היה מלא קשב ושיתף פעולה עם כל האתגרים, אם זה ההכרה בחשיבות של תעשיית התרופות כחול לבן, חשיבות הייצור המקומי, קידום רישיונות הקנאביס, ענף בטיחות המזון והשוואה לתנאים אירופאיים

מיטל פרי:  לא נתקלתי הרבה בשיתופי פעולה כל כך עמוקים, מקצועיים ומעמיקים כמו במקרה הזה

מיטל פרי:  אנחנו מקווים שיתר האתגרים שנותרו ייפתרו, בין היתר השוואת מוסר התשלומים של מערכת הבריאות והעדפה של רכש כחול לבן גם של קופות החולים

יונתן מישרקי: אנחנו מצטרפים למילים החמות למנכ"ל ולשר

יונתן מישרקי:  אנחנו גם מרגישים את זה פה בוועדה

יונתן מישרקי:  דוד קורן, מנכ"ל ער"ן, בבקשה

דוד קורן: אני מצטרף לברכות לצוות הכמעט חד פעמי שיש לנו בנושא של הבריאות

דוד קורן:  תודה לכם גם על מה שאתם עושים וגם על הדברים שחסרים לנו

דוד קורן:  אנחנו מצפים בכיליון עיניים לפתרון של התקצוב של ער"ן, ואני יודע שהוא נמצא על השולחן

דוד קורן:  אנחנו מפעילים קו מיוחד בנוגע למרכז החוסן הארצי

דוד קורן:  אני חושב שהערכות לגבי המספרים המאוד מאוד גבוהים של פוסט טראומה בסופו של דבר יתבדו

דוד קורן:  הערכה שלנו בער"ן, ואנחנו מקבלים כ-1,000 פניות ביום, שהיקף הפוסט טראומה יהיה פחות מהצפי שכרגע מדובר עליו, למרות שאנחנו ערוכים ליותר

דוד קורן:  גם בנוגע לאובדנות העברנו את הנתונים שלא מראים על עלייה

דוד קורן:  אנחנו מטפלים בשלושה אירועים של הצלת חיים ביום

דוד קורן:        אני רוצה להתייחס למחלקות השיקום העמוסות, ואני מדבר כאחד שמחכה לרגל חדשה כבר כמה חודשים

דוד קורן:  אני בציפייה לפתרון גם של זה

הבריאות אוריאל בוסו: אנחנו נבחן, אפרופו תמיכה לער"ן, מיזם משותף של המשרד ושלכם, כך שזה לא יהיה תלוי בתמיכה כזו או אחרת

הבריאות אוריאל בוסו:  לגבי השיקום, זירזנו פתיחת שתי מחלקות, האחת בפורייה והשנייה בהדסה הר הצופים

יונתן מישרקי: גיל קיטאי, בקשה

גיל קיטאי: מה משרד הבריאות מתכוון לעשות בעניין הקנאביס למטופלים, לא לתעשייה? לא אכפת לי מהתעשייה, אני מטופל

גיל קיטאי:  איך משרד הבריאות מתכוון להקל עלינו לקבל את הרישיונות? כרגע מורידים לאנשים את הכמויות

גיל קיטאי:  האם למשרד הבריאות יש תכנית של טיפול נפשי בחומרים משמרי תודעה, כמו שכבר התחילו כמה פיילוטים בנושא? האם משרד הבריאות שם לב לזה שיש היום עלייה באנשים דוברי שפה זרה עם בעיה נפשית או צורך בטיפול נפשי?      

הבריאות אוריאל בוסו: לשתי השאלות הראשונות תהיה בימים הקרובים בשורה

הבריאות אוריאל בוסו:  אנחנו עושים פעולות בשביל להקל, אנחנו מביאים את הפוסט טראומה במדינת ישראל לרמה אחרת

יונתן מישרקי: יהונתן גולן, בבקשה

יהונתן בוורסקי גולן: אני רוצה לחזור לדיון של שדות קליניים והכשרת סטודנטים ומתמחים כמשאב לאומי - איך זה הולך לבוא בתקציב הקרוב? זה לא הגיוני שבמצב שגרה, על אחת כמה וכמה במלחמה, מתמחה עושה תורנות של 26 שעות ואחר כך צריך לבוא וללמד סטודנטים

יהונתן בוורסקי גולן:  מן הראוי שבכל מחלקה שעוסקת ב-teaching יתווסף עוד תקן

יהונתן בוורסקי גולן:       דבר שני זה דגש תקצובי לתכניות טיפול במטפל

יהונתן בוורסקי גולן:  צריך שיהיו התערבויות מבוססות ראיות במגוון חלונות תרפויטיים – מסדנאות חוסן ו-CBT קצר מועד, דברים שהגשנו בשיתוף הג'וינט, ועד גישה לפסיכולוג שמאפשר רצף טיפולים

יהונתן בוורסקי גולן:  מסיבובים שעשינו בארגון "מרשם" במחלקות עולה שיש צורך בפסיכולוג קבוע בכל מחלקה, לא משהו לחמש פעמים שזה לא רצף טיפולי

יהונתן בוורסקי גולן:       בתור סטודנט בצפת אני לא מבין איך לא נערך דיון בנוגע להערכת בתי החולים למצב חירום בצפון

יהונתן בוורסקי גולן:  יש שבעה בתי חולים בצפון מעבר לרמב"ם

הבריאות אוריאל בוסו: ביום חמישי המנכ"ל היה שם, אני לפני שבוע

הבריאות אוריאל בוסו:  אני כבר דייר שם

יהונתן בוורסקי גולן: האם יש מעונות יום בשבעת בתי החולים האלה?      

נעמה כהן: סטודנטים מתנדבים להפעיל את המסגרות האלו?     

יהונתן בוורסקי גולן: אני גייסתי מתנדבים בחודשיים הראשונים בתור רכז סטודנטים

הבריאות אוריאל בוסו: אחד מהדברים שאנחנו עושים בבריאות הנפש זה סינון ראשוני מבחינת הצורך והדחיפות לטיפול

הבריאות אוריאל בוסו:  השדות הקליניים יהיו משאב לאומי בידי המדינה

סימן טוב: לא הצגנו את כל התכניות של משרד הבריאות, ואנחנו לצערנו גם לא יכולים לתת מענה לכל הצרכים כי אנחנו נמצאים במסגרת של משאבים מוגבלים, לא רק של זמן מוגבל

סימן טוב:  דובר פה הרבה על מקצועות הבריאות על ידי חלק מהדוברים

סימן טוב:  אנחנו בונים את התכניות בשיקום ובבריאות הנפש כך שתהיה שם הכשרה מאסיבית של אנשי מקצועות הבריאות מתחום הפיזיותרפיה, הריפוי בעיסוק, הקלינאות תקשורת וכו', כשאנחנו גם רוצים למתוח את הדבר הזה לעבר התפתחות הילד

סימן טוב:  אנחנו מודעים לאתגרים הגדולים בהתפתחות הילד

סימן טוב:  צריך לומר שכמדינה אנחנו מתמודדים עם שיעורי גידול בלתי נתפסים בצרכים, בעיקר בילדים על הספקטרום האוטיסטי

סימן טוב:  עם כמה שאנחנו מוסיפים אנחנו עדיין לא מצליחים לתת מענה ברמה של משאבים ומטפלים

סימן טוב:  יכול להיות שמדינת ישראל תצטרך לדייק יותר טוב את הזכאויות, כי כשכולם זכאים - אף אחד לא זכאי

סימן טוב:  אני אומר פה משהו קשה, אבל נצטרך לעשות אותו, כי אנחנו מגדירים בצורה מאוד נרחבת את אוכלוסיית הזכאים כך שנוצר מצב שאל ילדים שבאמת נדרשים לכך אנחנו לא מצליחים להגיע

סימן טוב:        דובר הרבה על פיקוח על קופות החולים

סימן טוב:  השיטה עובדת כך שקופות החולים מקבלות תקציב שהן אחראיות לממש, לתת סל שירותים שמוגדר בחקיקה ראשית

סימן טוב:  ליבת התפקיד של המשרד, ליבת העיסוק של המשרד, היא פיקוח על קופות החולים, לראות שהן מספקות את השירותים האלה גם ברמה נאותה וגם בסבירות

סימן טוב:  יש גם מנגנונים שאנחנו מייצרים, כמו מבחני תמיכה - זה לא מנגנון מושלם אבל מנגנון שעובד

סימן טוב:  עכשיו עשינו שינוי גדול והבאנו הרבה מאוד מכספי התמיכה לתוך הבסיס, כמו שאמרנו קודם, דבר שנועד לתמרץ פעילות ספציפית

סימן טוב:  אנחנו גם עושים הרבה בקרות ספציפיות, בקרות על תרופות שהכנסנו לסל, על בריאות הנפש, על דברים אחרים

סימן טוב:  יש הרבה מאוד דוחות מאוד מפורטים שאנחנו מוציאים על הסל, על השב"ן, על השוואות בין קופות החולים

סימן טוב:       אנחנו אכן במחלוקת לגבי רופאים מחו"ל

סימן טוב:  אנחנו לא מזועזעים כל כך מכך שיהיה איזה שהוא פתרון, ולא לפרק זמן אין סופי, שבו רופאים מחו"ל יוכלו לתת שירות ברדיולוגיה, פתולוגיה, אולי גנטיקה

סימן טוב:  דיברו פה על מחסור בנגישות תרבותית, שלאנשים שדוברים שפות אחרות אפשר יהיה להנגיש באמצעות חו"ל

סימן טוב:  מכיוון שאנחנו במשך הרבה מאוד שנים מקפידים למצות את התיאום בינינו, מצליחים להגיע לתיאום, אנחנו נעשה את המאמץ הזה גם כאן

סימן טוב:  אין מחלוקת שרופאים מסוימים שנמצאים בחו"ל יכולים לתת את הטיפול

סימן טוב:  את זה השר החליט לשחרר, לכן את זה נשחרר, אני מקווה, בקרוב

סימן טוב:       אנחנו פחות אוהבים מבחנים ייעודיים לחברה הערבית, אנחנו יותר אוהבים לשים דגש במבחן ספציפי לחברה הערבית, באמת לראות שהדברים מגיעים

סימן טוב:  אנחנו מודעים לזה שיש פערים

סימן טוב:  לשמחתנו, בכוח האדם המטפל, אם מסתכלים מלמעלה, רואים שילוב יפה מאוד של החברה הערבית

סימן טוב:  יש בהחלט מקומות שאנחנו יודעים שצריך לתת מענה ספציפי, בעיקר בכל התחום השפתי - פסיכותרפיה, פסיכיאטריה, קלינאות תקשורת, התפתחות הילד

צגה מלקו: בתור יוצאת אתיופיה אני יכולה להגיד לאיזה אחוז מיוצאי אתיופיה יש הזדמנות לקבל את הטיפול

סימן טוב: יש צוות ייעודי שאנחנו עובדים עליו עם ד"ר אבי יצחק

צגה מלקו: אדוני המנכ"ל, אני סומכת עליך, אבל במציאות היום אין את ההנגשה לקהילה

צגה מלקו:  אי אפשר גם לבנות את המנגנון שאתם הולכים להפעיל על בסיס התנדבותי, צריך שיהיה מישהו שמופקד, לפחות איש מקצוע אחד תחתיך

צגה מלקו:  יש אי אמון במערכת, אל תשכח את זה

סימן טוב: אני יודע, לכן אנחנו עובדים עם אנשים מתוך החברה של יוצאי אתיופיה, עם אנשים כמו ד"ר אבי יצחק

סימן טוב:  ישבנו כבר פעם אחת, אבל אפשר לשבת שוב גם עם אבי, גם עם ד"ר שרון אלרועי פרייס שמובילה את העניין, כדי לראות שאנחנו עובדים בכיוון הנכון

צגה מלקו: גם ד"ר אבי וגם ד"ר שרון הם צוות מצוין, אבל האנשים האלה לא יכולים לעשות מעבר לעבודה שלהם

צגה מלקו:  צריך להיות מישהו אחד שמופקד, צריך להיות תקן אחד תחתיך

סימן טוב: שמעתי את האמירה

הבריאות אוריאל בוסו: בתקציב 2023-2024 העברנו החלטה של מתורגמנים רפואיים במערכת, הקצינו לזה סכום מסוים

הבריאות אוריאל בוסו:  צריך לראות איפה זה עומד ולקדם את ההחלטה הזאת

צגה מלקו: אין בעיה של תקציב, יש כסף ייעודי

הבריאות אוריאל בוסו: זו גם הכשרה

צגה מלקו: איש מקצוע צריך להיות מופקד על זה

צגה מלקו:  זה לא עניין של תקציב

צגה מלקו:  יש כסף ייעודי בלשכת ראש הממשלה

יונתן מישרקי: צגה, נקודה חשובה, תודה

סימן טוב: המכרז של הבקר בנושא של אובדנות יצא בימים הקרובים

סימן טוב:  עם תקציב היחידה עושים מה שאפשר

סימן טוב:  התחיל מו"מ עם ההסתדרות הרפואית, התחילו השיחות הראשונות בין הממשלה לבין ההסתדרות הרפואית

סימן טוב:  היעד שלנו בבריאות הנפש הוא להכפיל את מספר המגעים, כאשר הנגזרת של זה היא בתורים

סימן טוב:  דבר ראשון זה לשפוך כמה שיותר טיפולים נוספים, ואז לראות איך הדברים - -      

הבריאות אוריאל בוסו: אגב, גם זה ללא הגבלה

סימן טוב: יש תכנית בין משרדית, יש מנגנון תיאום

סימן טוב:  ישבתי עם מנכ"ל הרווחה, ואני אשב גם עם משרד החינוך

סימן טוב:  חלק מהעניין זה לפתח מסגרות מיוחדות, כשגם לזה אפשר להקדיש דיון

נעמה כהן: מה לגבי קיצור התורנויות?     

סימן טוב: לא ישבנו בדצמבר, אבל אנחנו נשב בקרוב לבחון את העניין

נעמה כהן: זה אומר שב-2024 לא הכנסתם תקנים כדי לקצר ב-2025

סימן טוב: לא אמרתי את זה

סימן טוב:  לגבי מעונות 0-3 בדקנו את הצורך בזמן המלחמה, בחלק העצים שלה, וראינו שלא היה ביקוש

סימן טוב:  דיברתי עם יושב ראש "מרשם" מספר פעמים

סימן טוב:  אם ייוצר צורך בצפון, נבחן את זה שוב ובמידת הצורך גם נפתח

סימן טוב:  לגילאי שלוש ומעלה פתחנו

נעמה כהן: איך אתה אומר? העברנו לך נתונים שמראים שיש ביקוש

נעמה כהן:  זה לא נכון להגיד שלא העברנו נתונים כאלה

יונתן מישרקי: אנחנו בסיום הדיון

יונתן מישרקי:  יש אפשרויות נוספות לעמוד בקשר עם המנכ"ל

יונתן מישרקי:  תודה רבה, אדוני המנכ"ל, על סיכום הדברים שלך

יונתן מישרקי:  גאיה ממשרד האוצר, בקשה

גאיה עופר: בתקופה הקרובה הממשלה נדרשת לשינויים בסדרי העדיפויות, לבנייה של תקציב 2024 מחדש באופן שיבטא את סדר העדיפויות החדש שנוצר עקב המלחמה

גאיה עופר:  אין ספק שמערכת הבריאות היא אחד הצרכים המרכזיים לצד צורכי הביטחון, צורכי השיקום של העוטף וצרכים אזרחיים נוספים שאנחנו רואים

יונתן מישרקי: ולכן, תכנית בריאות הנפש במשרד הבריאות תאושר על ידי משרד האוצר

גאיה עופר: ולכן, אנחנו לא מחכים ותוך כדי עובדים יחד

גאיה עופר:  המענקים הפסיכולוגיים זה אחד הדברים

גאיה עופר:  שני מיליארד שקלים לקופות החולים זו תוספת מאוד משמעותית שתיתן רווחה כבר עכשיו

גאיה עופר:  למרות שחיכו לה הרבה שנים, היא לא טריוויאלית בתקופה תקציבית כל כך לוחצת

גאיה עופר:  אנחנו ממשיכים להתקדם מקצועית עם הצוותים, בשביל שהדבר הזה ייושם

יונתן מישרקי: אני מבטיח לך שאנחנו עוד נשב על זה פה בוועדה

יונתן מישרקי:  אדוני השר, אני מאפשר לך מילות סיכום לדיון הזה

הבריאות אוריאל בוסו: נאמרו פה שבחים לי ולמנכ"ל, אבל השבחים מגיעים בסופו של דבר לצוותים הרפואיים בבתי החולים, לרופאים ולרופאות, לאחים ולאחיות, לעובדי הסיוע, לעובדי כוח העזר

הבריאות אוריאל בוסו:  אנחנו נמצאים בבתי החולים, אנחנו נמצאים בכל המרכזים הרפואיים ורואים כוח אדם ערכי ומסור

הבריאות אוריאל בוסו:  כפי שאתה מבין, יודע ורואה, ראשי מערכת הבריאות, גם אנוכי וגם המנכ"ל , עובדים 24/7

הבריאות אוריאל בוסו:  גם אם צריך, הטלפון האדום יפעל ופועל בשבת

הבריאות אוריאל בוסו:  אנחנו לא מכבים את האורות במשרדים בשביל לתת מענה

הבריאות אוריאל בוסו:  כולם ראו מתחילת המלחמה שמשרד הבריאות לא חיכה שיפילו עליו, הוא לקח, משך לעצמו

הבריאות אוריאל בוסו:  ראינו את זה באזורי המפונים, ראינו את זה במרכזים, ראינו את זה בקהילה

הבריאות אוריאל בוסו:  משרד הבריאות עשה, עושה, ולוקח על עצמו גם משהו שלא מוטל עליו

הבריאות אוריאל בוסו:  בימים הקרובים תגיע הצעת מחליטים בנושא בריאות הנפש שצריכה להגיע לממשלה

הבריאות אוריאל בוסו:  את ועדת ההיגוי הזאת יתכלל בסוף מנכ"ל המשרד, בתיאום מלא עם שאר המשרדים הרלוונטיים

הבריאות אוריאל בוסו:  אנחנו לא מחכים לאף אחד, אנחנו עושים עבודה

הבריאות אוריאל בוסו:       יצאתי מפה עם הרבה תובנות, עם הרבה שיעורי הבית

הבריאות אוריאל בוסו:  גם אם לא עניתי, הכל נרשם

הבריאות אוריאל בוסו:  אני רואה בכם שותפים

הבריאות אוריאל בוסו:  אדוני היושב ראש, אני רואה בך גוף שיודע להציג בפנינו את המראה המקצועית הנכונה, מה אנחנו צריכים לעשות, מה הדחיפויות

הבריאות אוריאל בוסו:  אני מתייחס לכל הפניות של חברי הכנסת, הם מביאים את דבר העם אלינו

הבריאות אוריאל בוסו:  כל סדרי העדיפויות במדינת ישראל השתנו בכל פרמטר, על אחת וכמה במערכת הבריאות

הבריאות אוריאל בוסו:  נקווה שנצליח בסופו של דבר להגיע לאיזון, וזו המשימה שאנחנו עושים ונעשה

הבריאות אוריאל בוסו:  תודה רבה לך על הדיון החשוב, המאוד עמוק ורחב, ותודה לכל הגופים שהשתתפו כאן בדיון

הבריאות אוריאל בוסו:  אני רוצה להזכיר את מנהלת הוועדה, את היועצת המשפטית, את מרכז המחקר שעושים עבודת קודש, מסייעים לנו בעבודת המשרד

יונתן מישרקי: תודה רבה, אדוני השר, על כך שבאת, הצגת, ירדת לפרטים, על כך שאתה קשוב ושומע

יונתן מישרקי:  המלחמה הזאת הייתה הזדמנות קשה, אבל נוכחנו לראות את משרד הבריאות בתפארתו

יונתן מישרקי:  חבל שזה במקרה כזה, אבל אכן משרד הבריאות היה ראש החנית שנתן מענה בצורה מופלאה בימים האלה

יונתן מישרקי:  כמו שאמרת, ראוי לציין לשבח את הרופאים, את הרופאות, האחים, האחיות, העובדים והעובדות הסוציאליות שבאמת נמצאים עם כל הלב והנשמה

יונתן מישרקי:  הרוח שאתם מביאים למשרד מגבה אותם ונותנת להם את הכלים כדי לעמוד במשימה הכמעט בלתי אפשרית הזאת

יונתן מישרקי:  אני מנצל את ההזדמנות ואת הבמה שאתם נמצאים כאן כדי להעביר בשמנו, חברי הכנסת, את התודה לכל המכלול, אם זה לעובדי המשרד ולרופאים בבתי החולים ובשאר מוסדות הרפואה

יונתן מישרקי:       כבוד השר והמנכ"ל, אנחנו משתמשים הרבה מאוד ביועצים שלכם, ויש לכם צוותי לשכה מפוארים שמגיע להם את כל הכבוד כי הרבה מאוד מהנטל נופל על הכתפיים שלהם

יונתן מישרקי:  נכון שאתם מדריכים ונותנים את ההחלטות בסופו של דבר, אבל הרבה מאוד אנחנו מקבלים מהם

יונתן מישרקי:  מגיע להם יישר כוח גדול מאוד

יונתן מישרקי:       הגופים שנמצאים פה ואלה שאינם, הוועדה היא הבית שלכם

יונתן מישרקי:  אנחנו לא רק צינור, יש לנו גם כלים פרלמנטריים

יונתן מישרקי:  אנחנו בידידות קרובה מאוד, אבל אנחנו משתמשים בכלים שיש לנו כדי לתת את הדגש ואת הלחץ על משרד בריאות, על משרד האוצר ושאר המשרדים הרלוונטיים לטובת קידום עולם הבריאות במדינה

יונתן מישרקי:  יש פה חברי וחברות כנסת מסורים שאין כדוגמתם, חברי ועדת הבריאות ושאינם שיום ולילה מתעסקים בנושאים האלה באחידות אחת, לא משנה קואליציה ואופוזיציה

יונתן מישרקי:  זאת גם הזדמנות להגיד להם תודה, אבל גם להגיד לכם, הארגונים, תשתמשו בנו, תפעילו אותנו, כי בסופו של דבר יש לנו כלים שאנחנו רוצים לפעול בהם איתכם ועם המשרד לתועלת עם ישראל

יונתן מישרקי:  אני מודה לכולם על הדיון הזה, לך, אדוני השר, ולך, המנכ"ל, על כך שבאתם היום

יונתן מישרקי:           תודה רבה, הישיבה נעולה